Sakanan ere ETB3 nahi dugu - - euskalerriairratia.eus\nadm.euskaraz.taldea 2020-06-08 22:00\n2009. urtean, ETB3 sortu zenean, ETB1eko marrazki bizidunak desagertu ziren, eta Nafarroako haur gehienak euskarazko marrazki bizidunik gabe gelditu ziren; gaur egun berdin segitzen dugu Nafarroako toki askotan. Arazoa partez konpondu da, eta ETB3 ikus dezakete Iruñerrian, Lizarran, Tafallan, Zangozan eta Tuteran. Baina Nafarroako zatirik handienean, esaterako Sakanan, ez da konpondu.\nIkus-entzunezkoek oso eragin handia dute euskararen transmisioan, eremu ez-formalean, eta ikastetxeen osagarri ezinbesteko dira. Arazoa 2009. urtean hasi zen, eta 2020. urtean berdin segitzen dugu Sakanan. Espainiak sinatutako Eskualdeetako eta Eremu Urriko Hizkuntzen Europako Gutunak ezin du argiago esan: Espainiak bermatuko du hizkuntza horietako "irrati- eta telebista-emisioak modu zuzenean jasotzeko askatasuna", eta hitzematen du "EZ duela irrati- eta telebista-emisioen aurka eginen" (11.2 artikulua).\nAurreko Nafarroako Gobernuak konponbide teknikoa aurkitu zuen ETB3 Nafarroa guztian ikus zedin, baina Espainiako Gobernuaren baimena behar zen, eta hark ez zien erantzun eskaerei.\nBeraz, behean sinatzen dugunok Nafarroako Gobernuari eta Espainiako Gobernuari eskatzen diogu dagokiguna eman diezagutela: ETB3 nahi dugu Sakanan eta Nafarroa guztian.\nSakanako Sortzen elkarteko gurasoak eta Andra Mari eta Iñigo Aritza ikastolak.\nSakanako eta Irurtzungo D ereduko ikastetxe publiko guztietako zuzendaritza taldeak.\nIrurtzungo Aizpea Euskara Taldea.\nSakanako Euskal Herrian Euskaraz.\nETB3ren aldeko plataforma.


Herriz Herri - Lasa (NB) | 2019ko Maiatzaren 09a\nOhore eta atsegin ukan dugu jakin dugularik Frantziako museko xapela jauntzi duela gure herritar Ellande Idiart Bidarteko nagusi xaharrak orain Garazin bizi dena Ondarla Hamekaineko Battitta Lapeyrekin Pazko biharamunean Ilharren jokatzen zen mus xapelketan. Helburu hortara heltzeko berek jakin zonbat pare baztertu dituzten eta hor berak bezalako jokolari gogorrek bentzutzeko erakutsi dute burua sano daukatela eta izpiritua argi eta erne, bizkarrean izanagatik 82 eta 88 urte! Goresmen eta zorionak Ellande eta Battitta, goza zazue bozkario hori suerte on bat desiratzen dauzuegu jokatuko duzuen munduko xapelgoarentzat. Jakin dugu ere beste 2 pare baginituela ere herritik hautatuak zirenak hor jokatzeko. Ez baduzue ere zuen helburua kausitu, goresmenak ez baita gaizki hortarat heltzea. Biba zuek eta segi hola!


Iñigo Zaitegi izango da Bergara Kirol Elkarteko presidentea - Bergara - Goiena.eus\nIñigo Zaitegi izango da Bergara Kirol Elkarteko presidentea\nJulen Iriondo 2016-01-27 13:24\nAurreko astean Pedro Ricok dimisioa aurkeztu eta gero, BKEko zuzendaritza batzordeak Iñigo Zaitegi izendatu du presidente. Lehen ere kargu horretan jardundakoa da Zaitegi, 1993 eta 2000 artean. Gogotsu hartu du ardura berria.\nDuela 40 urte sartu zen aurrenekoz klubean Iñigo Zaitegi, eta 1993tik gaur arte, jarraian, ibili da zeregin batean edo bestean. Orain ere baziharduen; hortaz, ondo ezagutzen du zuzendaritzan lagun izango duen lantaldea.\nPresidentea aldatu arren, BKEk aurrera jarraituko du iaz aurkeztutako plan estrategikoarekin: "Proiektuak ez du aldaketarik jasango", dio klubaren oharrak.\nZaitegik gogotsu hartu du ardura: "Oso talde ona dugu, eta uste dut erreza izango dela egin beharreko lanak aurrera ateratzea. Lanak oso ondo banatuta ditugu, eta jende langilea eta konprometitua izango dut alboan. Asko errazten du horrek dena", zioen Zaitegik aurreneko balorazio batean.\nBergara Kirol Elkarteko presidente Pedro Ricok dimisioa eman du\nJulen Iriondo 2016 urt 22 Bergara\nRicoren dimisioaren arrazoia da bere karguari behar beste denbora eskaini ezina –lan kontuengatik eta kontu pertsonalengatik–, elkartet...


Sistemen administrazioa - CIFP DE APRENDIZAJES VIRTUALES Y DIGITALIZADOS\nTitulu honen konpetentzia orokorra da informatika-sistemak konfiguratzea, administratzea eta mantentzea, sistemaren funtzionaltasuna, bere baliabideen osotasuna eta zerbitzuak bermatuta, betiere eskatutako kalitatearekin eta indarrean dagoen arautegia betez.\nZerbitzariko sistema eragileak administratzea, eta, eginkizun horretan, softwarea instalatzea eta konfiguratzea, kalitate-baldintzetan, sistemaren funtzionamendua ziurtatzeko.\nSareko zerbitzuak administratzea (web, mezularitza elektronikoa eta fitxategi-transferentzia, besteak beste), eta, eginkizun horretan, softwarea instalatzea eta konfiguratzea, kalitate-baldintzetan.\nDatu-baseak ezartzea eta kudeatzea, eta, eginkizun horretan, kudeaketa-softwarea instalatzea eta administratzea, kalitate-baldintzetan, ustiapenaren ezaugarrien arabera.\nHardware gailuen errendimendua ebaluatzea, eta hobetzeko aukerak identifikatzea funtzionamendu-beharren arabera.\nSare telematikoen azpiegitura zehaztea, eta, eginkizun horretan, eskemak egitea eta tresneria eta elementuak hautatzea.\nKomunikazio-tresneria sare telematikoen azpiegituretan integratzea, eta haien konektagarritasuna ziurtatzeko konfigurazioa zehaztea.\nErabiltzaileak ustiapen-zehaztapenen arabera administratzea, sarbideak eta sistemaren baliabideen erabilgarritasuna bermatzeko.\nSistemaren disfuntzioak diagnostikatzea eta haren funtzionaltasuna berrezartzeko neurri zuzentzaileak hartzea.\nBere arloko baliabideen mantentze-lanak kudeatzea eta egitea (lan horiek programatuz eta betetzen direla egiaztatuz), lan-kargen eta mantentze-planaren arabera.\nZikloa amaitzean, Sareko Informatika-sistemen Administrazioko teknikariaren titulazioaz gain, ondorengo egiaztapenak eskuratuko ditu ikasleak:\nSistemen administrazioko teknikaria.\nInternet zerbitzuetako teknikaria.\nMezularitza elektronikoko zerbitzuetako teknikaria.\nLaguntza eta euskarri teknikoko langilea.\nDatu-baseen administrazioko teknikaria.\nWeb inguruneetako teknikaria.\nGoi-mailako heziketa-zikloetan sartzeko baldintza akademikoak\nBaliabide teknikoak eta beharrezko baliabideak\nInterneterako sarbidea duen edozein ekipotatik sar badaiteke ere, oso gomendagarria da ikasturte osoan ordenagailu eta Interneterako sarbide propioak izatea, horren segimendua bermatzeko. Ziklo honetako jardueren ezaugarriak kontutan izanda, 8GBeko RAM memoria duen ordenagailua izatea beharrezkoa da.\nHeziketa-ziklo hau A ereduan eskaintzen da eta ondorioz bere moduluetan erabiliko diren ikasketa baliabideak gazteleraz aurkeztuko dira. Hala ere, ikasleak moduluetako jarduerak eta irakasle-ikasleekin izan dezakeen komunikazioa, euskaraz nahiz gazteleraz egin ahalko ditu.\n264 12 Sistema eragileak ezartzea\nAUrtekoa 60plz9 o/a\n198 20 Sareak planifikatzea eta administratzea\n99 12 Hardware oinarriak\nA2Lau. 40plz7 o/a\n198 0 Datu-baseak kudeatzea\nOndokoarekin batera ikastea:\n132 0 Markatzeko lengoaiak eta informazioa kudeatzeko sistemak\n120 0 Sistema eragileak administratzea\nA1Lau. 40plz8 o/a\nSistema eragileak ezartzea\nSareak planifikatzea eta administratzea\n120 0 Sareko zerbitzuak eta Internet\nA2Lau. 40plz8 o/a\n100 0 Web-aplikazioak ezartzea\n60 0 Datu-baseak kudeatzeko sistemak administratzea\n100 0 Segurtasuna eta erabilgarritasun handia\n1Lau. 40plz3 o/a\n50 0 Sareko informatika-sistemak administratzeko proiektua\nAraba kalea 39\nBertaratze bidezko saioak 17:00etatik 21:00ak bitartean izango dira.


Irekia Eusko Jaurlaritza - Gobierno Vasco :: Darponek boto gehien jaso dituzten herritarren 20 galderei erantzungo die zuzenean #DarponTopaketa –n\nDarponek boto gehien jaso dituzten…\n<img src="https://www.irekia.euskadi.eus/uploads/cover_photos/24752/original/darpon.jpg" style="max-width:100%" alt="" />\nAzken egunetan herritarrek Twitter, Facebook eta YouTube bidez egin dizkioten galderak erantzungo ditu asteazkenean, 11:30etik aurrera\nOsasuneko sailburu Jon Darponek azken egunetan herritarrek sare sozialen bidez egin eta boto gehien jaso dituzten 20 galderak erantzungo ditu. #DarponTopaketa ekimena Irekiako taldeak antolatu du. Ekimenaren helburua herritarrek osasun arlorekin dituzten zalantzak argitzea da.\nElkarrizketa zuzenean emango dute YouTube bidez, eta hedabide grafikoek topaketaren irudiak hartu ahal izango dituzte. Urkullu lehendakariak, Aburto, Beltrán de Heredia, Oregi eta Tapia sailburuek antzeko topaketetan hartu dute parte.\nGalderak egiteko epea otsailaren 20tik otsailaren 27ko gaua arte izan zen, eta bozkatzekoa, otsailaren 28tik martxoaren 1eko arratsaldera arte. Martxoaren 4an, sailburuak galderak erantzungo ditu eta YouTuben ikusi ahalko da elkarrizketa zuzenean. Emanaldiaren bideo osoa Irekian eta Irekiak Youtube-n duen kanalean argitaratuko da. Darpon sailburuak azaldutako moduetan boto gehien jaso dituzten hogei galderak erantzungo ditu. Zuzeneko emanaldian erantzungo ez dituen galderak Irekiaren webgunean erantzungo ditu, bai eta argitaratu ere, eta hedatu egingo dira Irekiaren sare sozialetako eta Eusko Jaurlaritzaren tresnetako erabiltzaileek ezagut ditzaten.\ndarpon.jpg 200 KB (jpg)\nPreguntas_topaketa_20.pdf 50 KB (application/pdf)\nPreguntas_Darpon_Topaketa.pdf 100 KB (application/pdf)


Amorebieta futbol klubak nesken torneoa antolatuko du lehenengoz eguaztenean - Zornotza - Anboto.org\nAmorebieta futbol klubak nesken torneoa antolatuko du lehenengoz eguaztenean\nAnboto 2019-04-29 09:00\nEzkerretik hasita: Luciano Martinez kirol zinegotzia, Alicia Hernandez berdintasun zinegotzia, Andoni Agirrebeitia Zornotzako alkatea eta Jon Larrea Amorebieta futbol klubeko presidentea gaurko aurkezpenean.\nBide luze baten “lehenengo hazia” izatea gura dutela adierazi du Jon Larrea klubeko presidenteak.\nEmakumeen futbola sustatzeko helburuz sortu dute SDA Gold Cup torneoa. Euskal Herriko 12 talderekin hasiko dira eta etorkizunean “nazioartera zabaldu” gura dute, Larrearen berbetan. “Anbiziotsuak izan gura dugu. Bide luzea eta zaila izango da, baina ilusioz aurre egingo diogu”.\nEguaztenean eta Zornotzako Txolon futbol zelaian garatuko da txapelketa. 2005ean eta 2006an jaiotako neskekin osatutako 12 taldeak hiru multzotan banatuko dituzte. Lehenengo partiduak 09:15ean hasiko dira eta finala 18:15ean jokatuko da.\nAmorebieta taldeak torneoan parte hartu du; baita Athletic-ek ere. Ildo horretatik, Joseba Aguirre Athletic-eko emakumeen talde nagusiko entrenatzailea seguruenik Txolonen izango dela adierazi dute antolatzaileek.\nEgunean zehar hainbat zozketa gauzatuko dira. Sarien artean, Athletic eta Osasunako kamisetak, Kappa markako arropa, Boroa Jatetxean afari bat eta Amorebieta-Langreo partidurako bi sarrera nabarmentzen dira.\nHerritarrei oinez joateko gonbita egin diete, Txoloneko azpiegiturak itxita egongo direlako.\n- Athletic Club, Pauldarrak, Tolosa eta Etorkizun.\n- Amorebieta, Bizkerre, Lakua eta Añorga.\n- Osasuna, Basauriko Kimuak, Arratia, Aurrera Vitoria.


| Katebegi galdua – JON ALONSOeuskaljakintza\nBy jintsausti on 2009(e)ko martxoak 22 in irakurlearen txokoa, literatura\nMaitek euskaljakintzako Irakurlearen Txokorako artikulua liburu bati buruz egiteko esan zigun momentutik, oso argi izan nuen misterioz beteriko liburu bat aukeratuko nuela. Liburuak irakurtzea ez da nire pasiorik handiena. Egia esan, irakurri ditudan liburu gehientsuenak behartutakoak izan dira. Halere, asko eskertzen da liburuak irakurtzera behartu izana, zorionez, oso liburu onak baitauzkagu euskal literaturan.\nKatebegi galdua Jon Alonso iruindarrak idatzitako nobela da, zehazki, 1985. urtean publikatutakoa. Jon Alonso biologian lizentziatua da, baina AEKn ere lanean jardun zuen. Egun, euskal idazle eta itzultzailea da; JosÃ© Saramago eta Julio Cortazaren lan bana euskaratu ditu. Berak idatziriko zenbait testu aurki ditzakegu gure liburu dendetan:”Katebegi galdua” (1995, Susa), “Hodei berdeak” (2003, Susa), “Camembert helburu. Toulouse-Lautrec mende bat geroago” (1998, EEF – Susa)â€¦Egin klik gehiago ikusi nahi izanez gero.\nLiburuaren gaia aztertzeko orduan, inongo zalantzarik gabe esan daiteke liburu honen gaia misterioz beterikoa dela; sailkatzeko orduan, berriz, nobela beltzarenean sartuko genuke. Liburua irakurtzen hasi bezain pronto, sekulako intriga sortzen da. Juandeaburre Fundazioan jazotzen den lapurretarekin hasten da istorioa. Fundazioan, bitxi eta diru asko egon badago, baina lapurrak ez du horrelako ezer ebasten. Poliziaren aburuz, fundazioa zaintzen duten atezainak konturatu egin dira lapurra zegoela eta horrexegatik ez du izan beta gehiegirik balio handiko ezer osteko. Eleberri honen lehen hitzak irakurtzean sano kateatu nintzaion liburuari:\nJuandeaburre Fundazioan gertatu zen lapurreta ez zen izan misteriozaleen edo egunerokoarekin asperturik daudenen gertaera ez-ohikoen egarria asebetetzen duen horietakoa. Lapurreta izan ote zen ere dudan jartzen ahal zen, lapurrek, hortik zehar zabaldu zenaren arabera, balio handirik gabeko paper gutxi batzuk baizik ez baitzituzten eraman. Hortaz, hainbaten iritziz, kode penala eskutan harturik, han gertatukoa lapurretatzat ez eta egoitzaren bortxaketatzat hartzea bidezkoagoa zen. Gauzak nola gertatu ziren kontuan hartzera, inork ez zuen ukatuko gertaera bitxi samarra izan zela, baina, era berean, arina, larritasun txikikoa; lapurrak, edo egoitza bortxatzaileak, nola sartzen ahal izan ziren zen harrigarria, Juandeaburre Fundazioaren ondasun preziatuak jende armatuak ongi gorderik zeukan Argaraiko jauretxe batean baitzeuden. Ondasun horiek â€”harribitxiak, antzinako gaiak, pieza arkeologikoak, margoak, inkunableak eta beste hainbat liburu-argitalpen bitxi gehienbatâ€” iristen hasi zirelarik Pantaleon Juandeaburre jaunaren beraren egoitza izandako jauretxera, denen agerikoa gertatu zen zaindari armatuen bertaratze larderiatsua, besteren ondasunak ebastea maite dutenak urruntzeko nahikoa behar zena. Hori gutxi izatekotan, kanpoko burdinazko hesiak, eta ate-leiho sendoek argudio garrantzizkoak behar zituzten izan edonori han baimenik gabe sartzeko ideia burutik kentzeko. Horregatik, iritzi nahikoa zabaldu baten arabera, lapurrek ez bazuten ia ezer eraman horretarako astirik izan ez zutelako izan zen; halabeharrez egokituko ziren han zaindarien arteko txanda aldatzea gertatzen ari zen unean, ohi baino pixka bat gehixeago luzatu zen egoera hori profitatu omen zuten, ate zirrikitu bat irekirik ikusi eta bertatik labaintzen diren katu itzaltsuen gisara sartu, eta azkar mugitu ezean laster harrapatuko zituztelakoan, etorri zirrikitu berberetik atera omen ziren, arineketan, tranpa itxi baino lehen. (Hemen liburu osoa)\nIstorio osoan zehar irauten du susmozko egoerak. Petronio Madrilera joaten da gobernadoreak aginduta, eta han beste tirabira batzuk ere izaten ditu. Bitartean, Margot aurkezten digu narratzaileak. Ustezko lapurreta burutu zuen gizona hilik azaldu dela konturatuta,erabat larritu eta bere lagun Akuilurengana jotzen du. M.F.E.-k Margot bisitatzen du hil aurretik eta paketetxo bat ematen dio. Bertan, liburu bat dago. Badaki sekulako arazoetan sartuko dela liburu hori dela eta. Petroniori gobernadoreak agintzen dio M.F.E.-ri liburua lapurtzeko. Agindua eta lapurreta egin ondoren, bere bila joan eta liburua ez daukala esaten dionean, akabatu egiten dute. Drogatu egiten dute, dena den, heriotzaren zergatia estaltzearren. Koko Ezari anonimo batzuk bidaltzen hasten da, baina berak ez du inongo susmorik. Koko Eza eta Margot batera dabiltza honetan guztian. Ezak Aitorgoitiako komentuko apaizari buruz zer edo zer entzun izan du eta badaki literaturan oso jarduna dela. Ezak liburua eramaten dio ongi ezkutatzeko esanez. Handik irtetzen denean, polizia kontrol batean geratzen dute Eza, eta automobila goitik behera miatu ondoren, gurpilak zulatu eta alde egiten dute. Beranduago, Petronio eta bere laguntzaileak Bartolo Egozkue apaizarengana joaten dira liburua bilatzeko jomugaz, baina ez dute aurkitzen. Bitartean, Margot bahitu egiten dute eta bera askatzeko liburua emateko eskatzen dute. Apaizak Petroniorekin, Gobernadorearekin, Juandeaburrerekinâ€¦ bilera egitea lortzen du azkenean.\nLiburuan pertsonaia asko dago, baina istorioan gehien korapilatuta azaltzen direnak honakoak dira:\nJuandeaburre: lapurreta ematen den fundazioko burua da. Ezkutatuta egon da istorio bukaera arte, baina apaizak konbokatutako bilerara azaltzen da.\nPetronio: beti perfektu jantzita joaten den eta zezenzale amorratua den polizia-komisarioa da. Pertsona gaizto bezala agertzen da liburuan.\nGobernadorea: Petroniori liburua osteko agindua ematen diona.\nMFE: Marcelo Fernandez Esparza, lapurreta â€œburutzenâ€ duena da eta beranduago Petroniok akabatuko duena.\nMargot: istorioan zehar azaltzen den neska bakarra da. Marcelo Fernandez Esparzak liburua ematen dio berari.\nKoko Eza: Margoten laguna da. Egozkue apaizarekin kontaktuan jartzen da liburutik informazio gehiago atertzeko esperantzaz.\nBartolo Egozkue: literaturan aditua den apaiza dugu. Izugarri laguntzen die Margot eta Ezari liburuaren nondik norakoarekin.\nLiburutik gehien gustatu zaidan zatia, polizia Aitorgoitiako komentura joaten denean gertatzen dena da. Dena oso misteriotsua da. Lehenago, Ezak bisita egin zionean ezkutuko kutxa bat erakutsi zion Egozkuek eta mesanotxean zeukan botoi batekin irekitzen zen. Polizia joatean, bere gela guztia goitik behera miatu ondoren, polizietako batek estropezu egin eta botoiari ematen dionean, dena bukatu zela uste nuen, baina ez zen hala izan. Liburua ez zeukan kutxa horretan gorderik.\nLiburutik gutxien gustatu zaidana, aldiz, bakarrizketa izan da. Autorea ez dela gehiegi istorioan funtsatu eta liburua polita geratzeaz gehiago arduratu dela iruditzen zait; honela, askotan istorioaren haria behin edo beste galtzera eraman nau. Ekintzak gertatzeko ere, nire aburuz, denbora ez da oso erregularra izan eta hitz batzuk hiztegian begiratu behar izan ditut; ondorioz, batzuetan oso pisutsua egin zait liburua irakurtzea; beste askotan, ordea, konturatu gabe irakurri dut.\nAurreko guztia laburbilduz esan daiteke oso liburu gomendagarria dela eleberri beltza maite dutenentzat, sikiera. Niri oso liburu atsegina egin zait irakurtzerako garaian, liburuaren gaiak berebiziko misterioa baitu. Bestalde, tarteka oso motela gin zait nobelaren abiadura autoreak erabili dituen hitzengatik, baita ekintza burutzeko metodologiarengatik ere. Amaitzeko, liburuan autoreak azaltzen duen ideia batekin geratzen naiz: “Askotan, hobe izaten da gizakiarentzat gauzen zergatia zein den ez jakitea, dugun esperantza apurra ez galtzeko bederen.”\nirakurgaiak, jon_alonso, literatura\nLaguntza musu truk!


«Segi, tresna gisa, amaitu da, baina guk lanean jarraituko dugu» - Politika - Berria\nTxomin Catalogne eta Amaia Elixiri. Segiko kideak\nEzker abertzaleko gazte antolakundea desegitea erabaki dute, tresna gisa amaituta dagoela uste dutelako. Hala ere, gazteen arazoek hor jarraitzen dutela diote, eta lanean segituko dute.\nSegi desegin egingo da, tresna gisa amaitu dela uste dutelako. Balioen aldaketak eta legez kanporatzeak zerikusia izan dute horretan. Gazte antolakundeak urteetan egindako lana emankorra izan dela diote, ordea, eta fruituak eman dituela. Argi dute aurrerantzean ere asko dagoela egiteko, eta horretan jarriko dituzte indarrak, Segitik kanpo izanda ere. Hala diote Txomin Catalogne eta Amaia Elixirik: «Gure indarrak emanen ditugu gazte mugimenduan antolatzeko eta borrokatzeko». Ekainaren 24an ekitaldi bat egingo dute Itsasun, 17:00etan, Segi amaitzeko erabakia ekarri duen barne gogoeta mahai gainean jarri eta agur ofiziala egiteko.\nSegi bukatutzat ematen duzue. Zergatik?\n2009 aldera barne hausnarketa hasi genuen militante guztien artean. Segik bere ildo estrategikoa, gazte estrategia deitzen zaiona, 2003an zehaztu zuen. Ordudanik urte dezente pasatu ziren, eta estrategia hori berriz definitu beharra sumatzen hasi ginen. Urte hauetan guztietan hausnartuta, ondorio nagusietako bat izan da Segi bera tresna gisa amaituta dagoela, hainbat faktore direla medio. Gazte estrategiak muga batzuk jo zituen, eta hainbat faktorek eragin dute: oso epe laburrera markatutako ikuspegia geneukan, ikuspegi estrategikoa galduta ari ginen, legez kanporatzeak ere eragin zuen, eta erantzun dinamika batean sartuta geunden. Segi bera bilakatu genuen helburu, gure helburuak bigarren mailan utzita. Beraz, tresna amaitutzat jo genuen.\nGazte estrategia amaitzen joan zela diozue. Zergatik?\nEstrategiak ziklikoak dira. Errealitateari eta momentuko fasearen helburu eta funtzioei egokitzen zaizkie. Tresnak berregokitu egin behar dira. Gure hausnarketarekin ari ginela iritsi zen ezker abertzalearen estrategia aldaketa ere, non berretsi genuen bazela garaia helburuak fase berrira egokitzeko eta fase berri honi begira gazte estrategiaren helburu eta funtzioak zein ziren zehazteko. Hori egiten jakin du Segik hainbat urtetan. Azken hau hiru urteko gogoeta izan da, nazionala, eta herri guztietan militante guztiekin partekatu dugu. Amaitzea ondorioa da. Baina amaitze hori ez dugu bizitzen etsiturik edo porrot bat balitz bezala. Alderantziz, uste dugulako badirela baldintzak eta aukerak beste gazte ezkertiar eta abertzale anitzekin elkarlanean aritzeko zenbait eremutan.\nSegik eraldatzen eta moldatzen jakin izan duela diozue. Baina orain, eraldatu beharrean, amaitzea erabaki duzue. Zergatik?\n2009an ikusi zen Segi krisi batera iritsita zegoela. Gazteriarekiko amildegi handi bat zegoen, hainbat faktorerengatik. Batetik, gazteriaren ohituretan aldaketa izan zen, orokorrean gizartean aldaketak izan ziren, Segik barne mailan zeukan funtzionamenduak ere amildegi hori handitzea eragin zuen, eta ikusi zen Segik berak izaera konkretu bat zeukala, gazteriarekin egin beharreko elkarlana oztopatzen zuena. Beraz, inongo erreformarik gabe, tresna errotik moztea hobea zela erabaki zen. Eraldaketa handi bat egitea. Helburuak betetzen ez zituenez, tresna hori bertan behera uztea.\nHorretan guztian errepresioak ere izango zuen eragina, ezta?\nBai, zalantzarik gabe. Errepresioak eragin du, eta aurpegi askotakoa izan da, gainera. Hegoaldean legez kanporatzeak eragina izan du, eta Iparraldean ere Segiko militanteen kontrako sarekadak izan dira. Errepresioa etengabea izan da. Horrek argi uzten du, halaber, estatuak ahuldade egoera batetik abiatzen zirela. Errepresioa azkeneko tresna da mugimendu bat deuseztatzeko edo zure kontrako mehatxu bat paretik kentzeko. Gauza batzuk gaizki egin ditugu, baina ondo ere egin ditugu, eta horregatik gaude errepresioaren jopuntuan. Esan behar da preso edo ihesean dauden pertsona horien guztien lana ere ezinbestekoa izan dela. Haien ekarpenik gabe ez ginen honaino iritsiko. Gainera, errepresioa ez da Euskal Herriko kontua bakarrik. Mundu guztian, boterearentzat mehatxu diren mugimendu orok, eta gazteriak orokorrean, errepresioa pairatzen dute.\nEspainiako Estatuaren partetik nabarmena izan da errepresioa. Batik bat Jarrai-Haika-Segi auziko epaia Auzitegi Gorenak irmo egin zuenetik. Gazte asko egon dira preso, eta daude, Segikoak izatea egotzita. Eta epaitzeko zain ere badaude zenbait. Horrek klandestinitatean aritzera eraman zaituztete. Zein da horren kostua? Beldurra sortu da?\nBeldurra baino gehiago, Segiren jardun politiko eta publikoa mugatzea ekarri du. Jarduera horretan normal aritzea oztopatu dute. Potentzialtasun osoa garatzeko ezintasuna ekarri du. Eta erantzun dinamika batean sartzea denbora guztian.\nBestalde, Segiren jarduna mugatu dute. Baina, eman dituzten kolpe guztiekin ere, ez dute lortu mugimendua gelditzerik. Militante bat baino gehiago kartzelatu dute, ez dakit zenbat lagun epaitu dituzte, baina ez dute lortu eten bat. Errepresioak ez du lortu hori, ideiak menderatzea ez delako batere erraza. Horrek erakusten du Euskal Herriko gazteriak orokorrean duen konpromisoa. Segiko militante izateak azken urteetan kostu bat ekarri du. Baina, hala ere, ez dute lortu mugimendua gelditzea. Eta belaunaldiz belaunaldi, beti batu zaio gazteria.\nEz duzue uste, beraz, mundua aldatzeko gazteriaren gogoa eta errebeldia baretu egin direnik?\nEz dago baretzeko arrazoirik. Euskal Herriaren eta munduaren egoera larria da. Kapitalismoak azkar jotzen du, eta gazteok pairatzen ditugu lehen lerroan krisi hori eta zapalketa hori. Gure eskubideak etengabe urratuak dira, ahots propiorik ez dugu, eta uste dugu badirela arrazoi guztiak karrikara ateratzeko eta ez etxean gelditzeko. Errebeldia horrek zentzua du, eta euskal gazteriak eta ezker abertzaleak aldeztu duten proiektua erabat zilegi da gaur egun, ikusten delako sistemak inposaturiko mugak ageri-agerian direla. Kalera ateratzeko momentua da, alternatibak egiteko eta eraikitzeko. Guk horretan jarraituko dugu aurrera begira.\nMunduan ere, ikusten da gazteria dela kapitalismoaren erasoaldi berri honen aurkako motorra. Udaberri arabiarrean, Espainiako M-15 mugimenduan. Latinoamerikan ere borroka asko dira: Txilen, Argentinan... Gazteria errebeldea da, berezko izaera du, eta hor jarraitzen du.\nEz da geroz eta indibidualagoa?\nHortik ere etorri da estrategia berregokitzeko beharra. Gazterian bakarrik ez, gizarte osoan aldaketa handi bat gertatu da 2003tik hona, eta gaur egungo gazte mugimenduaren erronka handietako bat da nola lortu gazte horiek mugiaraztea. Egia da sektore handi batek paso egiten duela, baina beste sektore handi bat badago kontzientzia eduki arren bultzadatxo bat falta zaiona mugitzeko. Gaur egun erronka handiena hor dago, nola uztartu konpromiso maila ezberdinak eta nola lortu gazte horiei borrokarako tresnak eskaintzea.\nKrisia ezin da baliatu horretarako akuilu gisa?\nKrisi honek agerian utzi du aurreko urteetan amets batean bizi izan garela. Sinetsarazi digute zoriontasuna atxikipen materialekin lortzen dela, baina argi ikusten ari gara banku eta sistemaren menpe bizi garela. Hor dago sistemak berak egin duen lan handi hori, gazteria indibidualizatzera begira. Krisiak begiak irekiaraziko dizkigu, eta aukera bat da lanean jarraitzeko eta benetako alternatibak proposatzeko. Horregatik, 33 urtean aldeztu izan ditugun independentzia eta sozialismoa proiektu gisa inoiz baino beharrezkoagoak dira.\nAldaketa batzuk izan dira gazterian, baina egia da, era berean, gu ohituak gaudela betiko erantzun edo borroka egiteko eredu tradizionalekin. Eta argi eta garbi aldatu da hori ere. Gazteriak jarraitzen du erantzun bat ematen, bere salaketak eta aldarrikapenak egiten, baina beste modu batera egiten du hori. Krisi testuinguru honetan etsipenera jotzeko arrazoirik ez du gazteriak. Gehiago da kalera irten eta horri erantzun bat emateko unea. Gazteria ez dago geldirik, baizik eta jarduteko modua aldatu da. Hor dago etorkizunerako beste erronketako bat ere.\nOrain arte Segirekin bat zetozen gazte horiek zer egin behar dute aurrerantzean?\nSegi tresna amaitu dela esaten dugu, baina Segitik pasatu garen militante guztiok gauza bat argi dugu: geroz eta arrazoi gehiago ditugu antolakuntzan eta borrokan jarraitzeko. Orain, gure indarrak gazteriarekin lan egiteko emanen ditugu, ez Segin egonez, baizik eta anitzez gehiago saiatuz aktibatzen geroz eta gazte gehiago. Borrokan jarraituko dugu, ezker abertzaleko militante izaten jarraitzen dugu, eta bat egiten dugu ezker abertzalearen estrategia berriarekin.\nEzker abertzaleko gazteria antolatuko da nola edo hala? Beste mugimendu bat sortuko da?\nSegin gure artean zerbait egin genezakeela erabaki genezake, baina gaur egungo erronkei erantzuteko, beharrezkoa dugu Segin ez dauden gazteekin gauzak eraikitzea, eta, horretarako, gu ez gara etortzen gaur erratera zer egin behar duen gazteriak. Eta, aldiz, bai, gure indarrak emanen ditugu gazte mugimenduan antolatzeko eta borrokatzeko.


ICOT 2015 - Congreso Internacional de Pensamiento | Educacion | COAS - Andoni Zubizarreta\nEspainiako selekzioko jokalari ohia eta F.C. Bartzelonako kirol arduradun ohia\nFutbolari bezala, atezain izan zen ondorengo lau talde hauetan: Deportivo Alaves, Athletic Club, F.C. Bartzelona eta Balentzia F. C. Soilik Xavi Hernández eta Iker Casillasek jokatu dute berak baino norgehiagoka gehiago Espainiako selekzioarekin, 126 egin zituen berak hain zuzen.\nGasteizen jaio zen 1961ean eta 1978an Deportivo Alavesen jokatzen hasi zen. 1981ean Athletic Clubera joan zen eta bertan egin zuen debuta Espainiako Ligako 1. mailan, horrela, 17 denboraldi egin zituen Espainiako futboleko elitean jokatzen.\nAthleticen jokatzen, Javier Clementek gidaturik, 2 Espainiako Liga, Errege Kopa bat eta Superkopa bat irabazi zituen. 1986an, Mexikoko Munduko Kopan Espainiako Selekzioarekin aritu ondoren, Bartzelonara joan zen; bertan lortu zuen arrakasta kirolari bezala; taldeko euskarri garrantzitsuenetariko bat izanik urte horietan zehar. 1994an Balentziara joan zen eta bertan 4 denboraldi egin zituen Espainiako elitean.\n1998an futbolean jokatzeari utzi ondoren, Athletic Clubeko kirol arduradun izendatu zuten 2001-2004 bitartean. 2010ean Sandro Rosell Bartzelonako presidente izendatzearekin batera, Zubizarretak taldeko kirol arduradun postua hartu zuen.\nBIO Aurkezpena bideo konferentzia bitartez.Howard Gardner (Scranton, EEBB, 1943ko uztailak 11) Harvard-eko Unibertsitateko psikologo, ikertzaile...\nBIO Edward De Bono Medikuntzan lizentziatua da. Ondoren Psikologia eta Fisiologian espezializatu zen Oxford eta Cambridgen. Cognitive Research Trust...\nBIO Aurkezpena bideo bitartez Robert J. Sternberg 1949. urtean jaio zen psikologo kognitibo estatubatuarra da. Yale Unibertsitatean irakasle izan da,...\nBIO David Perkins Zero Proiektuko zuzendari izan zen Howard Gardner bere kidearekin batera 25 urtez, eta orain Zero Proiektuko zuzendaritza batzordeko...\nBIOJoseph Renzulli marikar hezkuntza psikologoa da. Talentu apartekotasunaren hiru eraztunen eredua garatu zuen, talentu apartekotasunaren ikuskera...\nArthur L. Costa Californiako Estatu Mailako Unibertsitateko (Sacramento) hezkuntza irakasle emeritua eta El Dorado Hills-en (California) kokatutako...\nBIO Montserrat Del Pozo, Filosofia eta Letretan (Arte) Lizentziatua, Irudi eta Soinuan Goi Mailako Teknikaria, Psikologia eta Familia Kudeaketan Masterra...\nBIO Robert Swartz NCTT, The National Center for Teaching Thinking-eko (USA) zuzendaria da. Filosofian Doktoregoa du, Harvardeko Unibertsitatean graduatua...\nBIO Lane Clark botere pedagogia eta curriculumaren diseinu alorretan aditu izateagatik ezaguna da. Bere benetako ikasketarekiko fokatze diziplina...\nMunduko hizlari laudatuenetarikoa da Richard. Aldaketaren, lidergoaren eta hezkuntzaren inguruko bere ezagutza paregabea da bere bidaia pertsonalari...\nBIO Jeff-ek "Dickinson College"eko BA bat jaso zuen, Illinoiseko Unibertsitateik MS bat, eta Harvardeko Medikuntza Eskolan, Erkidego Psikiatria...\nBIO Guy Claxton "Centre for Real-World Learning"eko Ikerketa Zuzendaria eta Winchester-eko Unibertsitateko ikasketetako zientzietako irakaslea...\nFrancesco Tonucci (Frato)\nFrancesco Tonucci (Fano, 1940), "Frato" ezizenarekin ezaguna dena baita ere, italiar pentsalari, psiko pedagogo eta marrazkilaria da. Haurrek hiri...\nBIO Brendan Spillane australiar hezitzaile, hizlari eta entrenatzaile ospetsua da. Zuzendari ohi bat, antolaketaren berrikuntzan eta hobekuntzan...\nAna Pérez Saitua\nAna Perez Saitua has a degree in Philosophy, specialising in Philology, from Deusto University. She has been a Professor of languages (Spanish, French and...\nBIO Jose Antonio Marina Toledon jaio zen 1939. urtean. Filosofo eta idazle polifazetikoa, adimenari buruzko ikerketak...\nBIO Guy Claxton "Centre for Real-World Learning"eko Ikerketa Zuzendaria eta Winchester-eko Unibertsitateko ikasketetako...\nBIO Ewan McIntosh NoTosh Limited-en sortzailea da, alde batetik sormenezko enpresekin produktuak eta zerbitzuak garatzen...\nBIO Ron Ritchhart Harvard-eko "Project Zero"arekin lotzen den ikertzailea da, non bere lana ulerkuntzarako irakaskuntza,...\nBIO Rosemary Hipkins NZCER-eko (Hezkuntza Ikerketarako Zeelanda Berriko Kontseilua) Ikerketa Burua da. NZCERaren Zeelanda...\nBIO Shari Tishman Harvard-eko "Project Zero"aren Zuzendaria eta Harvard Graduate School of Education Hezkuntza...\nBIO James Nottingham nazioarteko entrenatzaile independentea eta hezkuntza aholkularia da. Challenging Learning, bere...\nBIO David Hyerlek bere doktoratua Berkeleyko Unibertsitatean lortu zuen eta ondoren bere ikasketekin jarraitu zuen...\nBIO Karin Morrison hezkuntzarekin konprometitua dago eta bere lan ibilbidean haurreskolako mailatik kargu exekutibo altuen...\n'Great Britain Cycling Team'-eko sprinterren entrenatzailea. 'Munduko 3 txirrindulari talde hoberenen (Britainia Handia,...\nDavid W. Johnson Minnesotako Unibertsitatean psikologia irakaslea da. Ikaskuntza Kooperatiboaren Zentroko zuzendari kidea...\nVICENTE ATXA URIBE\nMONDRAGON UNIBERTSITATEKO ERREKTOREA Vicente Atxa Uribe (Oñati, 1965). Elektronikako Ingeniaritza teknikoa ikasi zuen...\nBIO Carol McGuinness Belfast-eko Queens Unibertsitateko Psikologia irakaslea da, Irlandako Iparraldean. Bere...\nBIO Carrie James Harvard-eko "Project Zero"ko ikerketa zuzendaria da. Bere ikerketak gazteen bizitza digitala, eta...\nBere aitak sortutako 'Feuerstein Institute'-ko zuzendaria. Jerusalemen (Israel) kokatutako institutua Feuerstein Metodoa...\nBIO Angela Salmon doktorea Floridako Nazioarteko Unibertsitateko hezkuntza sailean irakasle da. Harvard-en "Project...\nRichard Demarco, jatorri italiarreko irlandarra, Edinburgon jaio zen 1939an. 1953ean Edinburgoko Arte Eskolan graduatu...\nIrakasle eta pedagogoa da eta hainbat arlotan du esperientzia, pedagogia terapeutikoan adibidez. 10 urtez bi ikastetxetako...\nYuri Morejón politologoa da, analisi politikoan, iritzi publikoan eta krisi egoeratan komunikazioaren kudeaketa arloetan...\nEspainiako selekzioko jokalari ohia eta F.C. Bartzelonako kirol arduradun ohia Futbolari bezala, atezain izan zen...\nBill Martin John-ek 20 lurraldeetan zehar izandako hezkuntza eta enpresa arloko 30 urteko esperientzian aurkitu duen...\nBRUNO DELLA CHIESA\nDella Chiesa jatorri italiar, frantses eta alemaniarreko hizkuntzalaria da, eta bere burua definitzeko "kosmopolita...\nLoughborough Unibertsitateko Ingeniaritza Mekanikoko eta Eraikuntzako Wolfson Eskolan Ingeniaritza Jasangarriko irakasle...\nEnpresagintzako "Personas en cooperación: liderazgo y ownership" ezagutza arloko koordinatzailea da eta Mondragon...\nReal Sociedad Fundazioa kirolaren praktika sustatzeko helburuarekin sortu zen, gure gazteak ohitura osasungarrietara...\nKazetari eta komunikatzailea; elkarte eta profesionalentzako komunikazio estrategia eta laguntza digitalean aditua....\nFacione Doktorea EEBBetako Chicago-ko Loyola University-ko errektore ohia da eta National Center for Science and Civic...\n1986an bigarren espediente onenarekin karrera amaitzeak Radiotelevisión Españolako Institutuko beka batek albistegiko...\nBIO Neuropsikologian Doktorea. Espainiako Zientzia Ministeriotik eta American Psychological Association-etik (EEBB)...\nBere metodologia: ikasleen Adimen Anitzak aintzat hartzen dituen eta hauek garatzeko aukerak eskaintzen dizkien...\nIkerkuntza da MONDRAGON UNIBERTSITATEko hezkuntza-sistemaren oinarrietako bat. Horregatik, erakunde-sare sendo bat dugu...\nFisika teorialaria; Ingeniaritza Industrialean eta Informatikan ikasketa aurreratuak ditu eta masterra du Museolaritzan....\nMadrilgo Unibertsitate Complutensean Komunikazioan Doktorea da; bertan, I+D+i proiektuetan ikerlari gisa parte hartzen du....\nEspainiako eta Latinoamerikako Hezkuntza Iraultzako eragilerik garrantzitsuenetarikoa da. Iraultza honek, ikusmen arteak...\nBIO 1965etik hona Prozesu Sortzaileen Ikerketan egiten du lan eta bai Erakunde Publikoetan eta bai Erakunde Pribatuetan...\nBIO Irakaslea, pedagogian eta psikopedagogian lizentziatua. Adimen emozionalean espezializatua eta ikastetxea, haurtzaroa...\nIngeniaritza Informatikoan lizentziatua da eta Informazioaren Segurtasunean Masterra du. Deustuko Unibertsitateko...\nLeontxo Garcia berandu samar iritsi zen xakearen mundura: ikastetxean ikasi zuen jokatzen, 13 urte zituela, baina 17 urte...\nBIO Koldo Saratxaga Sopuertan (Bizkaia) jaio zen 1947an, Ingeniari Teknikoa da eta Deustuko Unibertsitatean eta...\nEllen McArthur Fundazioko Berrikuntza zuzendaria. Formazioa: Hezkuntza ekonomia eta ingurumenean Wight irlan (Britainia...\nEtengabeko ekintzailea, geldiezina eta ameslaria. Internet Euskadi-ko presidentea. Comprar Aceite de Oliva-ko eta...\nUPV-EHUn Industria Ingeniaria. Mondragoneko berrikuntzako, sustatzeko eta ezagutzako lehendakariordea. Mondragoneko...\nKirolaren Eurorred elkartearekin eta espainiar-frantziar eremuarekin harremana duten Eusko Ikaskuntzako ekintza juridikoak...\nJosé María Luzarraga\nMondragon Unibertsitateko irakaslea eta Mondragon Team Academy (MTA) ekintzaile sareko sortzaileetako bat. Mondragon...\nLogroño, 1981. 2008an eta 2009an Espainiako Gazte Sortzaile Hoberena izendatu zuten. Nazioarteko eta Espainiako 30 sari...\nIE Business School Bilbaoko Alumni Koordinatzailea, Financial Congress Digital Meeting-eko eta TEDxBilbao licensee-ko...\nJon Andoni Duñabeitia (BCBL)\nPsikologian doktorea (Neurozientzia kognitiboa), Basque Center on Cognition, Brain and Language-ko (BCBL) ikertzailea, eta...\nJavier Romero Naranjo Berlin-eko Alexander von Humboldt-eko Unibertsitateko Musikologian doktorea da. Antzinako musikan...\nPsikologian lizentziatua da eta gai honen eta finantzen inguruko zenbait gradu-ondoko ditu. Enpresa Coach...\nKomunikazio publiko eta korporatiboko kontseilaria da eta Nafarroako Unibertsitatean Komunikazio politiko eta...\nIñigo Marquina Zarraga\nIngeniaritza industriala egin zuen UPV-EHUn eta MBA Bartzelonako IESEren eskutik. Evocalia ekimenaren bultzatzaileetako...\nEkonomialaria, London School of Economics-en Ekonomian eta Estrategian katedraduna eta Chicagoko Unibertsitatean Ekonomian...\n2012an, interes guztia ekonomia zirkularrerako mugimenduan jartzea erabaki zuen. 'Circle Economy Cooperative' ekimenaren...\nInformatika Ingeniaria Madrilgo Unibertsitate Politeknikoan. Ibilbide profesionalaren zati handiena Espainiatik egin...\nUniversidad Pontificia de Periodismon Kazetaritzan lizentziatua. AS egunkariko erredakzioko partaide 1998 eta 2012 artean,...\nBenetako produktu sortzailea da. Sormenarekin lotutako Suediako zenbait elkartetako partaidea, MIT eta Berkeley-en...\nMcKinsey&Company-ko kontseilaria da. Zerotik hasita, gauza handi bat eraiki nahi zuen enpresaburua, baina, ideiak...\nMONDRAGON UNIBERTSITATEKO Lanki ikasketa kooperatiboen institutuko zuzendaria da. Irakaslea da, ikertzailea eta ekonomia...\nEs la directora del Instituto de estudios cooperativos LANKI de MONDRAGON UNIBERTSITATEA. Imparte docencia, investiga y...\nIpurua Kirol Fundazioa SD Eibarren irabazi-asmorik gabeko elkartea da. 4 sail handitan banatzen da: batetik, OINARRIZKO...\nHezkuntzaren Teorian katedraduna. 1993az geroztik Nafarroako Unibertsitateko irakaslea da. Errektoreorde izan zen...\nMadrilgo Unibertsitate Autonomoan zuzenbidean lizentziatua da eta zuzendaritza Garapeneko Masterra (IESE, Madril) eta...


Eusko Ikaskuntza : Kongresuak\nMundu, eskualde eta toki mailako aurrerapena neurtzeko erabilitako adierazleen azterketatik abiatuz, zortzi dimentsio aukeratu ditugu. Horietako batzuk sortu berriak direla esan liteke. Dimentsio horiek oinarri hartuta, aurrerapenaren kontzeptua eta praktika handitu eta zehazteko gogoeta egin nahi dugu Euskal Herrian. Adierazle berriak edo gaur egun gero eta garrantzi handiagoa dutenak indartzea izan liteke XVII. Kongresuaren ondorioetako bat.\nEusko Ikaskuntzaren XVI. Kongresua: Garapen Iraunkorra\nEusko Ikaskuntzaren XV. Kongresua


Eric Dicharryrekin solasean | Hitzen uberan\n← HASIER LARRETXEA – LARREMOTZETIK HARAGO\nIratxe Ormatza Imatzen narrazioa: “Bideo-kamerek zer ez duten ikusten” →\nEric Dicharryk Duchampen inguma poesia liburua plazaratu du Pamiela argitaletxearen eskutik. Poesiaren arloan aurretik ezagutu dizkiogu Hormatik hormaraino (Maiatz, 2012), After Bansky (Maiatz, 2015) eta Errudun (Maiatz, 2016).\nEric Dicharry, laugarren poesia liburua duzu honakoa, lehena Pamielarekin. Aurrekoen aldean beste forma bat sumatu diot (poema laburragoak) baina zure ahots poetikoa oso errekonoziblea iruditu zait, aurreko lanekin lotura baduena: non kokatzen duzu liburu hau aurrekoekiko? Nolabaiteko jarraipen bat da, edo beste era batekoa izan da bilaketa?\nEsker mila ene izen eta abizena errespetatzea. Ni Eric Dicharry izen eta deituren pean sortu naiz. Nik ez dut hautatu ez izena ez mundu honetara etortzea. Wikipedian norbaitek orrialde bat ideki dit. Ez dakit nor den. Ez dut ene perfila sortu duena ezagutzen baina erreferentziak deitzen den atazan idatzia da: Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Etxarri onartu du deitura horren grafiatzat. Ni ez naiz Iker (Eriken anagramma) Etxarri (Euskalzaindiak onartutako grafia) izen eta abizen pean sortu baina agian euskal komunitatearen zati batentzat hobe nuke aldatzea. Iker Etxarri izen eta abizen pean euskaldunago izango nintzateke? Ez dut uste.\nBerrian argitaratzen dizkidaten artikuluetan ere nire izen eta abizena aldatzen dizkidate. Haientzat Erik Ditxarri bilakatzen naiz. Modu batean edo bestean politika beti grafiatik hasten da. Hizkietatik. Grafiaren aldatzearen mingarri honen azpian Francoren aztarnak irakurtzen ditut. Bestaldean Frantziako administrazioaren eskua. Poderearekiko dagoen borroka. Historiaren motorra. Hala edo hola idaztearen baliatzea politikoki markatua da. Wikipediazaleak abizena horrela idaztea, euskal herritar horren aukera pertsonala da idatzi zuen. Baina ez da hautu pertsonala. Sortzearekin lotua den herentzia baizik. Gero idazleen izen eta abizenak den gaia sakontzea oso interesgarria litzateke. Izengoitiak literaturan unibertsitateko tesiko programarako egokia. Imajinazazu! Euskal Herritar guzien izen eta abizen sortzeen aldatzeekin hastapen-hastapenetik sortzen bagara nola ez bilakatu eskizofreniko gero. Agian ene aldatzearen kontrako ikuspuntua hortik dator eta ez hainbeste politiko jarreratik.\nGero zure lehen galderari erantzun bat emateko. Non kokatzen dut liburu hau aurrekoekiko? Galdera honi erantzun bat ematerakoan margogintzara lerratuko nuke. Arte kritikari batek esan zidan behin margolariek beti ber margoa sortzen dutela. Hausnartze hau ongi sakonduz gero kritikariari baietz arrapostuko nioke. Idazleak beti ber liburua idazten du. Gaiak, tituluak, argitaletxeak, generoak aldatzen dira baina azken finean aldatzen ez dena estiloa da. Estiloa larruarekin nahasia da. Erraiekin bat egiten du. Ezin da erosi. Hire baitakoa baita. Odolaren jariotasunarekin lotua da. Estiloa ez da ikasten. Hau unibertsitateek literatura irakasle eskurarazteko saltzen duten marketinga da. Imajinazazu! Eskola, unibertsitatea, hezkuntza sistema eta politikariek saltzen duten fikzioa desagertuko balitz ze nolako munduan biziko ginateke. Saltzen dutena gezur hutsa da baina iduriz bizirik jarraitzeko gezur hutsa hori premiazkoa da. Hau paradoxa hau!\nLiburua jarraipen bat da baina denborak nor naizen erakutsiko dit. Obra ez da egun batean eraikitzen. Obra betirako utziko duzun aztarna da. Marmolezkoa. Baina aztarna bizirik mantentzeko filtro batzuetatik pasatu beharko da (informazio eta ikusgarri gizartetik, erosleetatik, fama eraikitzaileetatik, kontsumerismotik, podereetatik, argitaletxeetatik, marketing propagandatik…). Uste dut libururik interesgarrienetakoak ez dira inoiz argitaratuak izan filtro haietatik ez baitziren pasatu. Sobera desberdinak zirelako. Sobera atipikoak. Atipikotasun honek literatura eta arteen bideetan altxor anitz utzi ‘ta baztertu ditu.\nLiteratura huts handi baten gainean eraikia da. Betidanik podereekin harreman estu-estuak izan ditu. Literatura podere ekonomiko, politiko, instituzionala eta kulturalarekin kateatuta izan zen. Ez dut uste internetek aipatzen dizudan katea apurtuko duenik. Internetek pantailen aurrean diren ikusleen nahi, gogo, asmo eta boto asmatzen ari baitu. Internetek ez dizu bakarrik erakusten nor zaren baizik eta nor izanen zaren. Internet sistemaren erreprodukziorako arma bat da.\nNonbait lo egiten diren baztertuak izan diren testu-altxorrak jaikiarazi beharko genituzke. Harrigarria da beti ulertzea unibertsitateetan aritzen direnek nola literaturaren historia sortzen edota idazten duten. Objektibitatearen izenean subjektibitatezaleak dira. Sarrionandia bibliografia neutro eta zuzenetatik desagertuko da baina irakurleei esker bizirik jarraituko da. Baina ez pentsa! Literatura munduan irakurleak ez du beti azken hitza. Irakurlea ardi bat da. Usu esaten diozuna errespetatzen du. Literatur kritikari ez jakintsu batzuek irakurtzen ez dakitenek diote liburu hau oso ona dela. Eta joaten dira erostera. Interesgarria litzateke Durangon ibiltzen diren erosleen ibilbide buru-mapa egitea. Ibilbide honek erakutsiko dizu irakurlea ardi bat dela. Arrasorik gabe esango nizuke idazle erosleen burmuinak manipulatuak direla. Irakurleak ezagutzen duen toki batetik bestera joaten da. Ezagutzen duen argitaletxe edota idazle batetik bestera. Jadanik irratian edota interneten milaka aldiz entzun duen rock talde batetik bestera. Erosleak ezagutzen ez duena ez du maite. Eroslea kontserbadorea da. Burmuinean duena mugiaraziko diona ez zaio gustatzen. Horregatik esaten dizut eroslea ardi bat dela. Baina ardien artean uroski ardi beltzak badirela.\nArgazkiak eta ispiluaren efektua aipatzen duzu hitzaurrean, nola ikusleak erakusketa bateko argazkian ikusten duen islaturik bere burua (koadroaren kristalean) eta isla duen argazkiari argazki berri bat atera ahal dion, nolabaiteko obra berri bat sortuz. “Argazkien argazki” batzuk atera dituzu zuk zeuk libururako. Posible da ispiluaren efektu hori liburu baten aurrean?\nLiburuaren azalean agertzen den argazkia Roger Ballenena da. New Yorken sortutako argazkilaria da. Egun Hego Afrikan bizi da. Asko gustatu zitzaidan Hego Afrikan pobre zurietaz egin zuen argazki seriea. Apartheid podereak ez zuen hark egin zuen lana begi onez ikusi prefosta. Interneten birala bilakatu den “I Fink You Freeky” deitzen den bideo klipa ere asko gustatu zitzaidan: https://www.youtube.com/watch?v=8Uee_mcxvrw\nLiburuaren azala bideoklipetik hartutako argazkia da. Liburuan ondo azpimarratu duzun bezala argazkien argazkiak agertzen dira. Piero Martinellorena Italiako Rave Parties hartutako Radicalia deitzen den argazki seriea da. Andres Serranorenak Torture deitua izan den erakusketatik ekarritakoak. Hautatu ditudan argazkietan ikuslearen ispilua edota aurpegia edota meta-argazkigilearen muturra ez da inoiz agertzen. Ideia zen meta-argazkiak sortzea. Argazkien argazkiak. Liburuan agertzen diren argazki guztiak bat salbu Metargazkia sortu dudan serietik hartuak dira.\nJorratu nahi nuen bidea zen argazkigintzan sortzea literaturan inter-testualitatearekin egin dena. Ber eran. Liburuan agertzen diren erreferentziak haiek dira: Hideaki Ishi, Vimalakirtir, Akhmatovar, Giacometti, Munch, Baconi, Thélonius Monk, Omar Sosa, Beecroft, Basquiat, Levine, Mc Collum, Hosoe, Wool, Wearing, Ethan Levitas, Michaux, Mappelthorpe, Roland Barthes eta beste hainbeste. Dialogismoa indartzeko erreferentziak musika, jazza, literatura eta arte mundutik ekarriak dira. Bizirik jarraitzen lagundu nautenak dira. Transbertsaltasuna liburuaren epizentroan kokatzen da.\nLiteraturan New Yorken bizi den Kenneth Goldsmith idazleak nik aspaldidanik jorratu dudan berxendra jarraitzen du. Nik planteatzen dudana da zer izango litzateke testuzko ready-made bat? Post internet aroan nola idazten da galdera planteatzen dugu. Literatura eta artean berhausnarketak badaude. Merezi du gauza berriak sortzen edo dugunarekin aski dugu milaka sorkuntza ad infinitumak argitaratzeko. Metargazkigintza metaliteraturarekin lotua da. Berkontzeptutik dator.\nDuchampen inguma deitzen den libururako segitu ditudan ideiak hauek dira:\n1) idaztea arte lan batzuen aitzinean eta/edo pentsaera batzuen aurrean, inpaktatu nauten sortzaileen aurrean, beste sorkuntza sortzeko, metasorkuntza, sorkuntzatik sorkuntzaraino ibiltzeko; eta 2) argazkiak hartzea argazkien aurrean, ispiluak sortzeko eta harrapatzeko. Argazkiak argazki izaten jarraitzen du, baina ber/une/gune/an beste zerbait, ispilua. Bide hortatik segituz argazkia argazki baino gehiago bilakatzen da. Ispiluak zer ikusia du galbideratze, okertze, galtze, bihurrikeria, perbertsio nartzisikoarekin eta hemen landu dudan lana perbertsio hortatik ihes egitea zen helbururik nagusienetakoa, basa/basati bilakatzen den bizi dugun mundu hortatik, non pantailak fetixe errege nartzisikoak bihurtzen diren, ihes egiteko. (Duchampen inguma, 12. Orr)\nIspiluaren efektuak ispilurik gabe ere funtzionatzen du. Geure burua geure gorputz-kanpotasunetik ikasi behar dugu so egiten. Idazten dudan azken liburua hori buruz da. Ea lan berri honek filtroen oztopoa gaindituko duen ala ez. Gutti saltzen duenarentzat, sortzea eta sortzen duena karrikaratzea beti borroka bat da. Behin esaldi hau entzun dut. Bai baina zuk oso liburu gutti saltzen dituzu. Ez dut uste zure hurrengo liburua argitaratuko dugunik. Hau zentzuratze bat da. Gazte bati bakarrik maite duena ematen badiozu imajinazazu ze nolako gazte haziko zaren. Nik betidanik aitzindarien alde borrokatzen naiz. Askatasuna ez da errepikatze batetik etorriko, berrasmatze batetik baizik. Ez dut burgesak txundituta uzteko sortzen, askatasuna lortzeko baizik. Merkatuak argitaletxeen hautuak diktatzen baditu galduak gara. Uroski argitaletxeetan ere ardi beltz batzuk bizirik diraute.\nLiburuko poema hauen forma laburrak gogora ekarri dizkigu haikuak, aforismoak… Baduzu horrelakoen eraginik?\nNik ez dut inoiz haikurik sakonki leitu baina era laburrek txoratzen naute. Roland Barthesek haikuzalea zen baina haikuen zentzu-ulertze eta itzulpenak ez zitzaizkion asko gustatzen. Beraz esango nizuke haiku askorik leitu gabe ere haikuzalea naizela. Testu laburren organikoak diren grafiek ukitzen naute. Hitz, hizki, esaldien antolatze-nomenklaturak. Testuen arteko zuri-purutasuna. Argitaratzen ditudan liburu guztiendako arreta handia horretan ezartzen dut. Liburua objektu artistikotzat kontsideratzen dut.\nHaiku bat buruz ikasi nuen.\nHodeiak pasatzen so egiten ditut\nBuruz ikastea olerkia barneratzea da. Gorputz-burmuintzea. Olerkiz beterik bizitzeak organikoarekin zer ikusia du. Zara irakurtzen eta entzuten duzuna. Zara inguratzen zaizuna. Duzun ingurumenak asko inpaktatzen zaitu. Garrantzitsua da duzun ingurumena hautatzea. Naiz buruz ikasi dudan haiku hura. Naiz buruz ikasi ditudan olerki guztiak. Buruz ikasiak direnek ez dute liburuen beharrik. Immaterialak bilakatzen dira. Elikatzen zaituen janariari arreta handia eman behar diozu. Azken liburuari esker idatz-diziplina ikasi dut. Pamielari igorri diodan azken liburua (oraindik argitaratu gabekoa) goizeko seietatik goizeko bederatzietara idatzia izan zen. Idaztea ene eguneroko lana bilakatzen ari da.\nBitxia da. Roland Barthesek txoraturik zegoen Japoniako zazpisilabetaz baina uste dut euskal herrian zegoen olerki-bertsugintza baztertu zuela. Japoniako 5-7-5 + 7-7-ra joan zen baina Euskal Herrian zegoen 7-6-7-6 bertsu sistematik ez da pasatu. Barthesek utzi zuen hutsa antropologian egin ditudan ikerketei esker enseiatu nuen betetzen. Batzuetan ondoan duzuna deskubritzeko urrun joaten zara. Barthesen kasua zen. Euskal Herrian zuena Japonian atzeman zuen. Barthesek Frantziako kolegioan eman zituen kurtso eta seminarioak Eleberriaren prestakuntza deitzen direnak berriz irakurri behar dira. Haikuzaleentzat altxorra da. Irakurtzen dudanak ene idazlana elikatzen du. Inter-testualitate eta inter-sorkuntza batean bizi naiz. Ene lanaren berezitasuna hor kokatzen da. Transbertsaltasun batean non sorkuntza guztiak gurutzatzen diren (literatura, olerkia, antropologia, argazkigintza, performanza…). Gero hainbeste hurbiltasunagatik Roland Barthes ene familiakoa bilakatu da. Egin zituen hausnarketek ene idazlana inpaktatzen dute. Ideki dudan ibilbide berrian galdera hau atzeman dut. Nola batu zatiturik edota fragmentaturik den idazlana testu globala batean? Barthesek inoiz idatzi zuen eleberria, hil zen eleberri hori idatzi gabe Pariseko istripu batengatik, idatzi beharko dut. Idazlan honek aforismo eta haikuetatik urrunago eramanen nau. Baina agian idazti beharko dudan eleberri hori ez da inoiz bukatua izanen. Eleberri hau fantasma bat baita. Interesgarria dena ibilbidea da. Work in progressa.\nEne ametsa Duchampen inguma liburua japoniaratzea da. Geroak daki. Baina egia da estetikoki Japoniarekin harreman estu-estua daukadala. Inor ez bada profeta bere herrian, agian hil baino lehen Japoniako profeta bilakatuko naiz. Kar, kar, kar. Baina hor ere instituzio filtroetatik pasatu behar da. Eta horretarako ez naiz batere trebea. Batzuentzat aldiz haien kirol faboritoa bilakatu da. Propagandarako onak dira. Frantsesez esaten den bezala ils sont sur l’horizon, beti zeruertzaren aurrean daudela. Ni ez naiz inoiz izan propagandazale amorraturik. Baina sortzen duzuna karrikaratzeko hortik pasatzera behartua zara. Hau paradoxa hau! (x2)\nAkaso poesia mota hori baino, liburu honetakoa gertuago dago komunetako ateetan idatzitako lerroez, aldarriez, abiadura bizian eta urgentziaz eskuz idatzitako kale-testuez… Horrela sentitzen duzu zuk?\nTestuen geroa zein izanen den ez dakit, baina kaleko grafitiak edota ipurdimamiko tatuajeak bilakatzen badira bikain. Euskal Herriko kaleek askatasun hau behar dute eta. Zuriegiak direlako. Sorkuntza kaleratu behar da baina ez bakarrik zentzu metaforiko batean. Literalki be bai. Artea, literatura eta bizia batu behar dira. Batzeko modu asko daude. Hortaz Esther Ferrer artistak egiten dituen lanek txoratzen naute. Aipatzen duzun urgentzia interesgarria da. Hor sorkuntzaren bestaldera goaz. Testu oso laburra idazteko eman dezagun bizpahiru lerrozko testua batzuetan bizpahiru ordu hartzen ditut. Usu guttiago gehiago baita. Ezabatzearen lana izugarria da. Frangotan zailena ez da belztea, kentzea baizik. Ikusten dituzun emaitzek ez dute beti egia esaten edota islatzen. Eitea ez da beti egia. Kanpotik erreza iduritzen dena ez du esan nahi lanik ez dagoenik. Sortzailearen burmuin lana ad infinituma da. Gustatzen zait pentsatzea ene testuek irakurleengandik idazteko gogoa piztuko dituztela. Aktibotzat izateko hausnartuak dira. Behin kokainazale batek nigana etorri zen esanez ene lehen olerki liburuari esker bizirik zegoela eta kokaina haren bizitik baztertu zuela. Ez dakizu inoiz ilunean eta bakardade batean idazten duzun olerki batek zer nolako inpaktua ukanen duen. Agian inkontzienteki horregatik jarraitzen dut idazten. Irakurlea bizirik eusteko.\nGertutasun-urruntze bat badago irakurlearekin, hala ere: artearekiko eta kontzeptuarekiko lotura ikusten den heinean, egungo artearen munduak akaso gutxiengo oso elitista bati mintzo zaiolako… Bertako poesiak muga hori apurtu nahi du?\nEgungo artearen munduak akaso gutxiengo oso elitista bati mintzo zaiolako. Akort zurekin. Eta ez duzu uste olerkiarekin gauzabera pasatzen denik? Olerki idatzia bertsugintza mundutik ez badator edo ezenatoki-ikusgarriendako ez bada egina edo ahoskatzeko ez bada prest edo rock munduko elea ez badu elikatzen alien bat bezala ikusia da. Nor izango litzateke Artze Laboarik gabe! Euskal Herrian ahozkotasunaren supremazia izugarria da. Betidanik izan da hori. Euskal zibilizazioa ahozkoduna izan den mundutik baitator. Aztarnek sustrai sakonak dituzte. Luzaz elitistatzat kontsideratua izan dena idatz mundutik ekarria izan dena izan da. Nik ez dut deusik idatzi munduaren kontra. Eboluzio historiko bat jarraitzen baitu. Instituzionalismoarekin bat egiten du. Iduriz bizi dugun mundu garaikiderako ahozko legeak ez dira nahikoak. Bertsugintza munduak olerki mundua fagozitatu du. Ez dio une/gunerik uzten. Ez dio hatsarik oparitzen. Bertsugileak Euskal Herriko heroi garaikideak bilakatu dira. Leku guzietan presente. Prentsaren lagunak. Informazioen eta egunkarien super starrak. Bertsugintzako lobbya poderetsua da. Dibortzioa, haustura hortik dator ere bai. Leku kontu batetik. Biskotxa ez da denentzat izango.\nHonatx liburuko poema bat:\nHitzak menpekotasun zorrotzak lehertzeko\niraultza fronte poetikotik hasiko da\nbestela ez da sortuko.\nIraultza hazi poetikotik landuz gero\nhilezkorren arbola bilakatuko da.\nZer da egun, zehazki, iraultza zuretzat?\nIdazmenaren prozesuan dago iraultza. Idazten duzuna ez da politikoa izan behar. Ez du politikarekin lotura zuzenik ukan behar. Ekintza politika zuzena idazteak dituen ezaugarri propioetan kokatzen da. Oteizak zionez sinesten dut. Iraultza politiko-ekonomiko-soziala iraultza estetiko batetik etorriko da. Burmuin aldaketengandik. Dugun hezkuntza sistemarekin iraultza ez da biharko izanen. Hezkuntzaren fikzioa geldiarazi behar da. Hezkuntza sistema erreproduzitzeko hausnartua da eta ez sistema iraultzeko. Instituzio guziek beldurra ematen didate. Instituzioek burmuinen berezitasunak kentzeko beti prest baitira. Kultur instituzioak barne. Instituzioek instituzioak maite dituzte. Haien elkar ispiluaren ispilu horretan so egiten baitituzte. Dubuffeten Asphyxiante culture berriz irakurri behar da. Urgentea da.\nIraultzaren prezioa beti izugarria da. Beti bide berria idekitzea zaila da. Errepikatzea errazagoa da. Nik neuk idatzitakoarekin biziko nintzateke. Esan nahi dut antropologian egin ditudan ikerketei esker. Toki batetik bestera joatea Euskal Herriko ihauteria eta orain arte sakondu ditudan gaiak aipatzeko eta errepikatzeko. Beste batzuek egiten duten bezala, mintzaldiz mintzaldi bizi ninteke, baina honek ez dit nik behar dudan bizi-bihotz taupada ekarriko. Hori dela eta antropologiatik olerkigintzara lerratu nintzen. Horregatik orain arte idekiak izan ez diren ateak enseiatzen naiz idekitzen. Zuzenki sorkuntzaraino jo behar da eta ez metadiskurtsoetara. Horregatik diot. Nik prentsarekin harremanik ez duten idazleak ulertzen ditut. Azken finean garrantzitsuena olerkia edota eleberria da eta ez frangotan pseudoadituek olerki edota eleberriaren gainean sortzen dituzten metadiskurtsoak. Agian ene azken elkarrizketa izanen da. Zeruertzetik desagertzeko gogoa dut. Liburuari haren ibilbide propioa egiten utzi beharko diogu. Dilema honetan nauzu.\nIdazteaz eta irakurtzeaz ere mintzo zara hainbat poematan:\ntestuingurua baztertuz gero\norganikoa den literatura\nagerian utziz gero\nHala behar luke idazketa, erraiak mahai gainean utziz idatzi? Akaso poesian errazago da hori beste genero batzuetan baino? Saiakeran, adibidez, zailagoa litzateke erraiekin idaztea?\nEz dut uste genero kontuekin lotura handirik duenik. Sortzailearen inplikazioaz mintzo naiz. Zenbat interes gabeko liburu-filma-KDak sartu ziren liburutegi publikoen apalategietan azken hamarkadetan? Nortzuk bizi dira errelatibismoaren business horretatik? Diru publikoa noren poltsikoetara doa? Korrupzioa nola eraikitzen da? Kliente-bezeroismoak nola jarraitzen du bizirik? Sistema nola erreproduzitzen da? Hortaz mintzo naiz.\nIdazten duenak zintzotasunez ibili behar da. Horretan dago sekretua. Morala, pentsaera zuzena, merkatua, marketinga, erlijioa, gazte-gaztetik ikasitako baloreak, ideologia, doxa eta literaturaren oztopo guztiak hausnartu eta baztertu behar dira. Idazten duenak kritika on edo txarrak ez ditu kontutan hartu behar. Hori litzateke erraiekin idaztea. Idaztea borroka amaigabea izan beharko da. Literaturak orain arte ikasi duzuna mugiarazi beharko lizuke. Irakurlearen ezaugarririk sakonenak mugiarazi beharko lituzke. Idazlearen ispiluan irakurlearen erraiak ikusten ditut eta alderantzizkoan ere funtzionatzen da. Dialektika honetan dago gakoa. Inpaktatzen ez nauten liburuak erreko nituzke baina ekintza zuzen hau ez dut inoiz beteko. Agian liburu fetixista naizelako. Agian burmuinaren zatian autodafeak ditudalako. Liburuen erreketa sinbolorik indartsuenetakoa da. Lehen urratsa baita. Hasten dira liburuak erretzen eta gero izakiak. Bizirik jarraitzeko aterabidetzat uroski metafora dugula. Shoaz geroztik ezin dugu berdinki idatzi. Uste dute naziek lengoia/hizkuntza/elea hirukotea hil zitzaizkigula. Orain badakigu hitz egitea gezur sistema batetik igarotzea dela. Hemendik pasatzen dena paradisua ezagutuko duela zioen nazien erreketaren labearen goiko pankartak. Geure geroaren oinordekoak gara.\nAurreko liburuetan bezala boterea, kontrola, errepresioa… azaleratu dituzu, zauri ironikoen gisan:\nbeti ber izena dauka:\nOso hitz gutxitan dena esaten du poemak, kolpe baten moduan. Irakurlea nolabait kolpatzea bilatzen duzu?\nKolpatzen duena ez da poema, polizia-(in)justiziaren sistema sortu duen gizarteak baizik. Injustiziek kolpatzen naute. Kontrolpean bizi gara. Agian Euskal Herrian beste herrietan baino oso hurbilagotik bizi izan dugu sentipen hau, baina jarraituko du. Uniforme bat beti uniforme bat da. Txakurra beti txakur. Izan gorri, berde, urdin edo zuri. Txakurrak beti poderearen alde izan dira. Beti dirudunen alde. Pobreak betidanik txakurren jomugak izan ziren. Pobreak aterabide anitzik ez duelako. Drogaren menpekotasunaren itotzean erori, lapurra bilakatu edo haren eskubideen alde borrokatu. Baina aberastasunen partekatzea ez da inoiz kapitalismoaren programan izan. Kontzienziatuak diren pobreak beti kartzelan bururatuko dira. Helmugatzat literatura iraultzailearen tunelaren amaitzean beti presondegia duzu. Idaztea ekintza zuzenaren, bortitza den, pultsio irrika bulkada deribatzea da. Baina batzuetan idazketak oparitzen dizun deribatzeak ez du zuk zeuk zeure baitakoan sentitzen dituzun higuin hutsa gorroto ezinegon herra frustrazio garraztasun fisikoki borrokatzeko nahiaren koktelak betetzen. Batzuetan odola da odolari ematen ahalko diozun erantzun bakarra.\nEz duzu liburuaren aurkezpen publikorik egin. Arrazoiren batengatik, edo kasualitatez izan da?\nZertarako balio du indar anitz ezarri helburua betetzen ez bada? Batzuetan indarrak aurkezpen publikoetatik at ezarri behar dira. Ilun azpiko aurkezpenetan. Lehenengo garaikideko zentzua liburuen ez argitaratzean kokatzen da. Batzuetan ez argitaratze honek merkatuaren diktadura islatzen du baina ez beti. Bigarrena prentsaren lekuaren eza. Kazetariek bete behar duten lana ez badute betetzen ez da idazlearen errua izanen. Baina haien egoera ulertzen dut. Gero eta lan gehiago dute. Beti fite. Beti lasterka. Denborarik gabe. Sakonki leitzeko unerik eza. Menturaz olerkia ez da batere kazetarien kezkarik nagusienetakoa. Olerkia itotze garaietan bakarrik lehen lerroan agertzen da. Gerla garaian. Askatasun ezaren une eta guneetan. Olerkia beti azken askatasuna izan baita. Ez du baliabide handirik eskatzen. Orrialde bat. Edo ez. Zerbait idazteko. Edo ez. Belarri bat. Besterik ez. Olerkigintza baliabiderik ez dutenentzat arlo garrantzitsuenetakoa da.\nKazetariak instituzioak bezalakoak dira. Kazetariek kazetariak maite dituzte. Mikrokosmos batetik izan behar zara eta ni ez naiz inongo mikrokosmosetik etortzen. Martetarra naiz. Instituzio guzietatik kanpo ari naiz. Ez naiz talde zehatz baten alde (homosexuala, LGBT, lesbiana, transgenero, feminismo, genero kontuak, langile, abertzale, ideologiak markatuak) borrokatzen. Agian ene borroka globalagoa baita. Agian injustizia guzien kontra naizelako. Agian borroka guzti horiek poderearekin zerikusia dutelako. Baina poderea eskuratuz gero, zer? Gauzak aldatzen dira? Atzoko erreibindikatzaileak poderean direnean ez dira beste bezalakoak izanen? Septikoa naiz. Uste dut podereak poderean dagoena trabestitzen edota mozorrotzen duela. Agian borroka guzti haiek fikzioak dira. Ez dut politiko partiduren kartarik. Frangotan idazten ditudan testuak ez dute zerikusi handirik utilitarismo sozio politikoarekin. Gero eta gehiago ezerezkeriaren infernua onartzen dut.\nInformazioa zurrunbiloa da. Ospeak ospea maite du. Zirkulu infernutik ez zara edonola eskapatzen. Duchampen filosofia gustatzen zait. Gauzak azpitik egin behar dira. Egun batez azpitik etortzen dena zaratarik egin gabe gaineraino helduko baita. Zoriontsu bizitzeko ezkuturik bizi behar da. Izar batzuekin bizi izan naiz. Denak eskizofrenikoak ziren. Haien ispiluaren ispiluan galtzen ziren. Ez zekiten haien irudi eta izakia bereizten. Ez dut horrela bukatu nahi. Ez pentsa alderantzizkoa! Mediasfera-mikrokosmosetik at ere biziki ongi bizitzen da.\nIkerlaria zara, arte munduan egiten duzu lan… Zer proiektu duzu orain esku artean?\nBala bat ahoan ezarri eta pistolaz tira. Kar, kar, kar. Deleuze zioenez sorkuntzaz ere itotzen dela. New Yorken bizi den Andres Serrano argazkilaria Avignonen elkarrizketatu nuen. Zeintzuk ziren gaur egungo arte garaikidearen mugak eskatu diot eta erantzun dit gizon baten hiltzearen ekintza batean kokatzen direla. Ene lana artearen mugetaz zentratzen dut. Eleberri bat idazten ari naiz. Antzezlan bat. Arte garaikideko lanak sortzen ditut. Argazki eta testuak lotzen dituen proiektu bat. Performanzeek ene burmuina betetzen dituzte. Ene mahaiaren gainean kaier anitz badaude. Proiektuz beterik daude. Galdera da kaier haietatik zenbat proiektu aterako diren. Kultura munduan sistemaren inerziagatik sortzen dituzun hogei proeiktuetatik bat gorpuzten da. Hau nekagarria hau! Gizarte honetan edo bankable zara edo isiltasun absolutuan bizitzera behartua zara. Galdera da nola heldu jendearengana. Esan nahi dut olerkia inoiz irakurtzen ez dutenengana nola heldu. Liburu azoka batean ondoan nuen olerkari batengana marrazkigile bat etorri zitzaion esanez olerkiz ez zuela deusik konprenitzen. Olerkigileak ironia eta iskirioz beterik arraposturik onena eman zion: nik ere marrazkietaz ez dut deusik ulertzen. Poesia garaikidearekiko dagoen haustura modu batean edo bestean bete beharko da. Baina arte garaikidearekikoa be bai.\nUste dut kulturarekin lotuak diren instituzioak Gobernuz Kanpoko Erakundeen sindromean erori direla. Instituzio horiek haien funtzionamendu propioarendako diru gehiago gastatzen dute ekintza kulturalak sortzeko baino. Artistaraino heldu beharko den dirulaguntza instituzioen xendretan galtzen da. Uste dut Euskal Herrian instituzionalizatua izan den kultur mundua larriki eria dela. Normalizatua izan den gizarte batek beti artistak eta poetak baino funtzionarioak nahiago dituela. Funtzionarioek olaturik ez dutelako egiten. Neutro-nekagarria den politiko bulego-administratibo diskurtsoa barneratu baitute. Eremu publikoak ez badu bere eginbeharra betetzen eta eremu pribatua ez bada nahiko indartsua zer da artistari gelditzen zaion bidea? Proiektu berri bat sortzen duzunean beti harrigarria da milioi bat euro duen instituzio batengana joatea eta entzutea ez dugu dirurik.


Joxemiel Bidadorren "Hutseaniko hazkurria" olerki bilduma kaleratu da — dantzan.eus\nHemen zaude: Hasiera › Hemeroteka › Joxemiel Bidadorren "Hutseaniko hazkurria" olerki bilduma kaleratu da\nJoxemiel Bidadorren "Hutseaniko hazkurria" olerki bilduma kaleratu da\nAtzo aurkeztu zen joan zen martxoan supituki zendutako Joxemiel Bidadorren azken liburua, Hutseaniko hazkurria, Jose Angel Irigaray Pamiela argitaletxeko editorearen eta Patxi Larrion idazlearen lagun zenaren eskutik. Iruñako Auzolan liburudenda eszenatoki, liburua Bidadorren alderdi berri bat ezagutzeko bide bezala definitu zuen Irigarayek, "dantza eta literatur ikerketan hain ezagun genuen idazle oparoaz haratago, poeta" azaltzen baita bertan, "bere barne munduko poz eta minei lotua, jakintsu, aske, jostari".\nBidadorrek ez zuen, gaur arte, bere poesia lanak biltzen zituen libururik kaleratu, 90eko hamarkadan Iruñeko Udalak antolatutako hainbat sari irabazi zituen arren. Hutseaniko hazkurria-rekin, Irigarayen arabera, idazleak "bere lekua" hartzen duela eta, bide batez, bere olerkiak "erreferente bezala" geratuko direla aipatu zuen aurkezpenean. Olerkigile fazeta honen harira, Larrionek erran bezala, "egia da Joxemiel hau baino gehiago bazela, baina hau ere Joxemi da".\nEditorearen arabera, tradizioa ardatz edukita, Bidadorrekez ditu alde batera utzi nahi izan "ele zaharrekiko iseka eta begirada kritikoa" oraingo honetan. "Tradizioa zuen izpide" idazleak, eta horrela erakutsi zuen ikerlari eta dibulgatzaile lanetan "beste ikerlarien auspoa" izanik. Larrionen erranetan, ordea, "azkenaldian bere kezka nagusienetako bat sormena zen". Horrela, "berak kritikatzen zituenak poesian agertzen zaigu ere". Bidadorrek gauzak mitifika-tzea ez zuela maite azpimarratu zuen bere lagun izandako Larrionek, eta "herri xehearen sufrimendua" liburuan aurkitu dezakegula aipatu zuen. Bi hizlariek, Alexander Tapia-Perurena olerkigilearen eragina Hutseaniko hazkurria-n nabaria dela erraten bat egin zuten, gainera.\nEditorearen ustez, poesiari dagokionez, "lan osoa da hau", lan "ukigarria eta unkigarria". Bertan, Bidadorren munduaren "ukitu berri bat" aurkitu ahal izango da. Horrela, Bidadorrek Hutseaniko hazkurria argitaratu asmoz joan den abenduan argitaletxera helarazi zituen olerkiez gain, Pamielakoentzat azpimarragarriak diren bertze bi lan ere sartu nahi izan dituzte liburuan, Andrea eta desgizonaren gauzatzea (1993) eta Garañoko gatazkaren bart bezperan egin besta isila (1995), hain zuzen ere. "Liburu honen kaleratzea betebehar bezala hartu genuen, eta zuzenketa lanak Idoia Sara bere emaztearen laguntzarekin eraman dugu aurrera".\nLanaren diseinuari dagokionez, Pamielan Bidadorren familiaren parte hartzea eduki nahi izan dute. Horrela, azaleko irudia idazlearen iloba Angel Sararen eskutik dator, barrualdeko argazkiak bere emazte Idoia Sara eta alaba Ilazki Bidadorrek egindakoak diren bitartean. Izan ere, editorearen hitzetan "maitasun osoz egindako lana" da Hutseaniko hazkurria.\nJoxemiel Bidador, dantzan aditua eta dantzari izandakoa, euskal filologian lizentziatua, literatur iker-tzailea, idazlea eta irakaslea, aurtengo martxoan hil zen, Tuteran irakasle lanean zegoen bitartean jasandako garuneko infartu baten ondorioz.\nJose Angel Irigaray eta Patxi Larrion. (J.BERGASA)


Haurraren bainua: bost erantzun larruazala zaintzeko | Consumer\nHaurraren bainua: bost erantzun larruazala zaintzeko\nEspezialistek haur txikiekin xaboi leun eta neutroa erabiltzea gomendatzen dute, larruazalak babesten duen koipe-mantua ez aldatzeko\narabera: Ostirala, 2013ko urriaren 18a\nHaurtxoaren azala helduena baino finagoa eta finagoa da. Horregatik, arreta berezia eskatzen du, batez ere, bainatzeko. Artikulu honetan, ondo egiteko ezinbestekoak diren bost gairi erantzuten zaie: egunero bainatu behar da? Bainugela osoa ala zatika? urarekin edo xaboiarekin bakarrik? Zein xanpu da egokiena? eta beharrezkoa al da krema hidratatzailea haurren komun ondoren?\nHaurtxoaren azala zaindu\nLeuna eta delikatua. Bi adjektibo nagusiak dira haurtxo baten larruazala, eta lehen begiratuan agertzen diren bi ezaugarri dira, helduarekiko oso alde handia dutelako. Izan ere, jaioberriak oraindik ez du amaitu funtsezko organo hori guztia, batez ere kanpoko geruza (korneo-geruza), hori baita haurraren larruazal sentikorrari eragin diezaioketen kanpoko eragileengandik babesteko arduraduna. Azalaren lodiera txikiagoa izateaz gain, larruazal hori azidotasun-mailaren arabera ere bereizten da; izan ere, azidotasun maila helduena baino txikiagoa da: Ph neutroa da.\nBerezitasun horiek ahulago egiten dute bizitzako lehen hilabeteetan, eta, beraz, “beren ezaugarriei egokitutako zainketak” eskatzen ditu Espainiako Pediatria Elkarteak (AEP). Jarraian, ohiko sei galdera erantzuten dira, bainuan haurrak duen azala zaintzeko, haurren babes-hesi garrantzitsu hori babesteko une garrantzitsuenetako bat.\n1. Egunero bainatu behar da haurtxoa?\nEz, ez da ezinbestekoa. AEPk azpimarratzen duenez, “haurtxoaren larruazal osasungarriak bere burua garbitzeko mekanismoak ditu, eta leku batzuetan ez da beharrezkoa egunero bainatzea”. Eguneroko garbiketa ez dago justifikatua, maiztasun eta iraupen handiegiak larruazalean lehortasuna edo dermatitis narritagarria sor baititzake.\nLehen hilabeteetan, haurtxoa astean bitan edo hirutan bainatzea gomendatzen dute pediatrek\nPediatrek lehen hilabeteetan bi edo hiru aldiz bainatzea gomendatzen dute. Hori bai, egunero garbitu behar dira higienerik gutxien duten eremuak, hala nola, izterrondoetan edo lepoan sortzen diren larruazaleko genitalak edo tolesak. Halaber, komeni da egunero haurraren eskuak ondo garbitzea eta ahoko edo sudurreko jariakinak egoki garbitzea, beharrezkoa bada.\n2. Haurtxoa osorik edo zatika bainatu?\nDuela urte gutxi arte, espezialista askok gomendatzen zuten zilbor-hestea mantentzen zen bitartean haurtxoak tarteka bainatzea (eskuzorro edo belaki batekin), uretan erabat murgildu ordez. Neurri honen bidez, haurraren zilborrean infekzioa izateko arriskua saihestu nahi zen, edo hezetasun handiegia. Hala ere, azken ikerketek baieztatu dute lehen egunetan ez dagoela arriskurik haurtxoa osorik bainatzeko, betiere, garbitu ondoren, zilborraren ingurua ondo eta kontuz lehortu behar bada.\nHalaber, beste aditu batzuek bainugela osoaren aldeko apustua egiten dute, garbiketa-modu lehenetsi gisa; izan ere, gorputzeko beroa galtzea txikiagoa da haurra erabat murgiltzen denean, eta, beraz, errazagoa da tenperatura egokia zaintzea.\n3. Haurtxoa urarekin edo xaboiarekin bakarrik bainatzen da?\nLehen bi asteetan, xaboia ez da erabili behar haurtxoa garaiz aurretik bainatzean\nUra, berez, nahikoa da haurtxoaren azal fina garbitzeko. Hala ere, zenbait lekutan, substantzia gantzatsuen hondarrak gera daitezke (gorozkiak eta amaren edo artifizialaren esnea), eta “Jaioberriaren eta haurraren larruazala zaintzeko gida” egin duen aditu taldeak adierazi du hori egin behar duela. Hala ere, AEPk gomendatzen du garbitzeko agente horiek gutxienez lehen bi asteetan saihestea lehen bi asteetan.\nEspezialista batzuk haur txikiak dituzten xaboi-substantzien gehiegikeriaren aurka agertzen badira ere, hainbat ikerketak frogatu dute haurraren larruazaleko aldaketak antzekoak direla bainua urarekin bakarrik egiten denean. Ikerketa horiek agerian uzten dute haurraren larruazalaren Ph-a aldatu egiten dela urarekin kontaktu bakarra dagoenean, xaboia erabiltzen den neurrian, eta, bi kasuetan, larruazalak berriro ere azidotasun naturala hartzen duela, antzeko denbora igaro ondoren.\n4. Zein xaboi da egokiena?\nPh neutroa duenez, haurtxoaren azala narritatu egin daiteke, baita infektatu ere, xaboi alkalinoak garbitzeko erabiltzen bada. Beraz, adituek gomendatzen dute xaboi neutroak, azidotasun txikikoak eta perfumatuak izatea. “Xaboi indartsuegiak erabiltzen badira, haurraren larruazala babesten duen koipe-mantua aldatu egiten da”, adierazi du Jesús Garrido pediatrak. Aditu honek ñabardura egiten du ez dagoela beste xaboi bat baino hobea, betiere leuna bada: “Bakoitzak behar duena erabili behar du bere haurtxoarentzat”, esan du.\nPediatrek gomendatzen dute gehiegi ez erabiltzea eta eskuarekin ongi aplikatzea, edo haurraren azala narritatzen ez duen belaki edo eskuzapi leun batekin.\n5. Haurrak krema hidratatzailea behar du bainatu ondoren?\nGorputzaren kremen edo lozioen funtzioa da haurtxoaren larruazalari hidratazio eta plastikotasun handiagoa ematea, behar izanez gero. Adituek gomendatzen dute produktu horiek erabiltzea, jaioberriaren larruazala oso lehorra dagoenean edo ezkatatzen denean leku batzuetan, oso ohikoa baita lehen asteetan. Bederatzi hilabete inguru likido batean egon eta giro lehor batera bat-batean irten denez, “erraza da haurraren azala askatzea”, dio Garridok.\nPerfumerik ez duten eta koloratzailerik eta kontserbatzailerik ez duten krema hidratatzaileak aukeratzea da egokiena. Eta, ahal bada, monodosi-ontzietan dekantatzea komeni da. Aplikazioari dagokionez, momenturik onena bainuaren ondoren da, larruazala oraindik heze dagoen bitartean.\naitatasun haurrak haurtxoak haurtxoaren bainu haurtxoentzako zainketa jabones-eu komun maternidad-eu piel del bebé-eu


Indartsu hasi da Dumoulin\nIazko Italiako Giroko irabazlea izan da azkarrena aurtengo ekitaldiko lehen etapan, Jerusalemen jokatu den erlojupekoan. Pello Bilbaok lan bikaina egin du, eta seigarren sailkatu da. Chris Froome erori egin da lehiatu aurretik, eta ezinean aritu da: 37 segundo galdu ditu.\n«Ez da azkena izango»\nJose Luis Mendilibarrek Eibarren luzaro jarraitzeko asmoa azaldu du datorren sasoiko kontratua sinatu berritan. «Garbi nuen berritu nahi nuela», esan du\nMatematikek baietz diote\nZazpigarren izan eta Europarako sailkatzeko aukerei eusteko, Realak Sevillari irabazi egin behar dio gaur Sanchez Pizjuanen\nFroome, munduaren aurka\nItaliako Giroa gaur hasiko da, Jerusalemen, eta britainiarrak Giroa eta Frantziako Tourra irabazteko helburua hartu du aurten. Ibilbidea ez da bereziki gogorra. Bost euskal herritar bakarrik ariko dira\nKutsu israeldarra izango du aurtengo Giroak: Israelen hasiko da, eta Israel Txirrindularitza Akademia taldeak parte hartuko du. Bertan bigarren urtea du Oscar Guerrero kirol zuzendariak.\nOndo agurtu nahi du\nAnaitasunak Logroño izango du aurkari gaur, Madrilen, Espainiako Kopako final-laurdenetan. Hain zuzen, nafarren atezain Sergei Hernandezek Logroñorekin sinatu du.


Ezker Iraultzailea - EAJk PPren aurrekontu antisozialak babestu ditu\nEAJk PPren aurrekontu antisozialak babestu ditu\nEzker Abertzaleak EAJrekin dituen aliantza politikak hautsi behar ditu\nKalean borrokatuz lortuko dugu autodeterminazio eskubidea eta Euskal Herri sozialista\nNahiz eta, hilabetetan zehar, EAJko zuzendaritzak zin egin duen 155 atzera bota ezean ez zituela aurrekontuak onartuko eta Rajoyren gobernua babestuko, azken orduan eta espero zen bezala, antzerkia PPren aurrekontuak babestuz amaitu da.\nEAJ zirrikitu bat bilatzen saiatu da, nola edo hala, Rajoyren gobernua sostengatzeko, horrek hauteskundeetan kalterik eragin gabe. Hala ere, pentsionistak tinko mantendu dira kalean, ez dutela iruzurrik onartuko esanez eta 1.080 euroko gutxieneko pentsioa aldarrikapen nagusitzat hartuz. 155a indarrean dago Catalunyan eta gainera PPk UPNri hitza eman zion euskal presoen dispertsio politikekin jarraituko zuela eta ez zuela Urkulluk eta Barkosek proposaturiko mahaian parte hartuko. Esku hutsik, EAJk beste behin “arduraz jokatu du” 78ko erregimena eusteko. Bereizgarri duten zinismoarekin, Ortuzarrek ziurtatu du aurrekontuak babestea zela Euskadirentzat eta Catalunyarentzat hoberena. Ortuzarren arabera, 155a laburtzea lortu dute, aldi baterako Ciudadanosen arriskua urrunduz. Gainera, esan zigun bera ziur dagoela, ziur baino ziurrago, Rajoyk 155a indargabetu nahi duela.\nLogika izugarri honen arabera, 155a aplikatu duen gobernua babestea da neurri horrekin amaitzeko biderik hoberena. Horretarako Ciudadanosen arriskua aipatzen dute, noski, EAJk bezala aurrekontuen alde bozkatzen zuena. Rajoyren gobernuak argi baino argiago utzi du ez duela onean indargabetuko 155a. Betirako mantentzeko asmoa du, Catalunyako gobernu autonomikoak burua erabat makurtu arte, 78ko erregimenarekin errespetuzkoa izan arte eta erabakitzeko eskubidea aipatzea ere bururatzen ez zaion arte. Indargabetzen badu, soilik formalki izango da, berriz aplikatzeko etengabeko mehatxupean.\nEAJk beste behin erakutsi du 78ko erregimenaren defendatzaile sutsua dela, eskuineko alderdia eta euskal burgesiaren ordezkari leiala, burgesia espainiar eta katalanaren interes berberak partekatzen dituena. Catalunyako herriak urriaren 1ean abiaturiko altxamenduak erabat izuturik, bere esku zegoen guztia egin du Procesarekin amaitzeko. Puigdemont konbentzitzen saiatu zen, dena bertan behera uzteko, eta alde egitearekin mehatxatzen ari ziren enpresari katalanen alboan egon da. 155aren “polizia zintzoa” izaten saiatu da. Horixe komeni zitzaion. EAJrentzat nazionalismoa diskurtso polit bat da, bozkak irabazteko eta mozorro aurrerakoi bat janzteko, baina inoiz ezin du ekintzara pasa eta are gutxiago erregimenaren egonkortasuna zalantzan jarri.\nPP eta EAJ, elkarturik ustelkerian eta murrizketetan\nAurreko urtean bezala, Rajoyren gobernuari emandako babesa PPren ustelkeria kasuen eskandaluarekin batera gertatu da. Oraingoan Zaplana izan da protagonista eta Gürtel auziagatik epaia argitaratu da Barcenas eta Correarentzat kartzela zigor handiekin. Baina ustelkeria EAJri ez zaio arrotza egiten, elkargune bat baizik. Arabako EAJko buruzagi izandakoak egun akusatuen eserlekuan daude eta kalkuluen arabera, Euskadiko ustelkeria kasuek diru publikotik 5.000 milioi euro baino gehiagoko iruzurra gainditzen dute.\nBerriz ere, EAJk ituna justifikatu nahi du Euskadirentzat izango omen diren 540 milioi eurorekin. Hori ere bere babes politikoaren benetako arrazoia ezkutatzen saiatzeko modu bat da. Sistemaren eta bere instituzioen egonkortasuna babestu nahi zen. Hala ere, EAJk hain harro aipatzen dituen 540 milioi euroetatik ez da zentimorik bideratuko Euskal Herriko langile eta gazteen bizi baldintzetara. Guztiz kontrakoa. Jada aliatu zen PSE eta PPrekin EAEn enpresari eta bankari handiei zergak jaisteko, eta aurrekontu antisozial batzuk aurrera ateratzeko. Diru horrekin AHT, errauskailua eta azpiegitura gehiago eraikitzen jarraituko du, ingurumena eta gure osasuna suntsitzen dituzten eta langileak baldintzarik gogorrenetan esplotatzen diren obra batzuekin eraikuntzako kapitalistak aberasteko. Elektrizitate-enpresek beren irabaziak loditzen jarraituko dute eta pobrezia energetikoa zabaltzen. Azken batean, EAJ-PSEren Eusko Jaurlaritzak murrizketa eta austeritate politikak aplikatzen jarraituko du, langileen borroken aurka eginez.\nItunik eta aliantzarik ez EAJrekin\nEAJk Rajoyren gobernua babesten zuen egun berean, EHBilduren bozkekin batera Autogobernurako Ponentzian Estatus Berrirako hitzaurrerako oinarrizko testua onartu zuen. Kointzidentziak, jeltzaleek kalkulatua desgaste elektorala ekiditeko, eztabaida sakona eragin du Euskal Herrian langile eta gazte askoren artean eta Ezker Abertzaleko oinarrian. Zein balore du ponentzia honek praktikan? Egia da Euskal Herriko nazio askapenean aurrera paso bat dela? Zein da bidea?\nErreakzio espainolista oso lasai dago testu honekin. Oraingoz “EAJren pragmatismoak irabazi duela” ospatzen ari dira. Bestalde, Arnaldo Otegik azpimarratu du bateragaitza dela goizean Euskadiren erabakitze eskubidea hartzen duen testu bat onartzea, eta arratsaldean 155a aplikatzen dutenak babestea, “beto eskubidea” emanez.\nHala ere, EAJrentzat inoiz ez da bateragaitza izan diskurtso edo keinu soberanistak egitea, eta praktikan guztiz kontrakoa egitea. Ez da lehen aldia. Hori egin dute beren historia guztian zehar eta batez ere azken urteetan. Ez ditu bi aurpegi eta ezin zaio esan ezer traizionatu duenik. Kontsekuentea da euskal burgesiaren interesekin eta estrategia bakar bati erantzuten dio: helburua eskuineko politikak aurpegi progresistago batekin aurkeztea da, Euskal Herrian nazio zapalkuntza dela eta dagoen sentimendu sano bat erabiliz, ezkerra zatitzeko eta bere menpe jartzeko, eta bide batez, pribilegio gehiago eskuratzeko euskal burgesiarentzat.\nAzpimarratu behar da benetan tamalgarria dela Elkarrekin Podemoseko zuzendaritzak estatus berriaren hitzaurrearen aurka agertzeko emandako argumentua, egungo marko juridikoa gainditzen duela esanez. Teorian erabakitzeko eskubidea defendatzen zuen alderdi batek muga gisa 78ko konstituzioa eta lurralde historikoentzat ezarritako markoa jartzen du. Hori Catalunyan jokatu duten paper tamalgarriaren jarraipena da. Hego Euskal Herrian ere Podemoseko oinarrien artean geroz eta ezadostasun eta haserre handiagoa dago instituzioetan gordetako zuzendaritza batekiko, sozialdemokrazia klasikora biratzen ari dena.\nEzker Iraultzailekook pentsatzen dugu EHBilduk eta Elkarrekin Podemosek EAJri mozorroa kentzeko eta boteretik kanporatzeko betebeharra dutela, oposizio sendo baten bidez, kaleko mobilizazioa bultzatuz eta borrokan dauden sektoreak elkartuz. EAJk ez du inoiz paper progresistarik jokatuko askapen nazional eta sozialeko borrokan. Estatus berri baterako onarturiko testua ez da Euskal Herriaren autodeterminazio eskubidearen aldeko borrokan aurrera pauso bat. Hitzak dira. EAJren soberanismo faltsuari aurpegia garbitzeko eta Ezker Abertzalea beren menpe instituzioetan eta bulegoetako negoziazioetan endredatzeko balio duten hitzak.\nKataluniako gertaerek praktikan ikasgai handi bat erakutsi digute. Soilik langile klasearen eta gazteriaren borroka iraultzailearekin, programa antikapitalista batekin elkartuz, izango gara gai askapen nazionala eskuratzeko eta 78ko erregimenarekin amaitzeko. Ezker Abertzalearen etapen estrategiak, lehenik EAJrekin aliantzak, estatus autonomiko berria, gero independentzia… eta ondoren etorriko da sozialismoaren aldeko borroka, huts egitera kondenatua dago. Ezker Abertzaleak EAJri eskua luzatzen dion bakoitzero eta berarentzat onargarria izan dadin programa arintzen dutenero, kaleko mobilizazioa uzten duten bakoitzero edo EAJ bertara erakartzen saiatzen diren bakoitzero, EAJ seguruago sentitzen da PPrekin aliatzeko.\nAutodeterminazio eskubidearen aldeko borroka eta sozialismoaren aldekoa banatzea erabateko akatsa da. Kapitalismoaren krisi sistemikoak ezinezkoa dela erakusten du. Euskal Herriko langile klasearentzat eta gazteriarentzat auzia oso konkretua da. EAJk aplikatzen dituen politikak PPren berberak edo PSOEko zuzendaritzak aplikatutakoak direla ikusten du. Indar izugarriarekin ateratzen ari da manifestazio masiboetan eta greban dauden sektore ugarietan. Ezkerreko alderdien eta sindikatuen zuzendaritzetatik esatea gauza batzuetarako eskuinarekin hitz egin, negoziatu eta akordioetara iritsi daitekeela, mobilizazio sozialari ur hotza botatzea da eta klasea umezurtz uztea. Nazio zapalkuntzarekin amaitzea, borroka hori sozialismoaren aldeko borrokarekin elkartuz lortuko dugu langile euskaldunen, katalanen eta gainontzeko estatu mailakoen borroka elkartuz, programa benetan iraultzaile eta kontsekuente baten bidez.


Zulueta Zaballako espetxetik (Iruña Oka, Araba) Picassentekora (Valentzia, Herrialde Katalanak) urrundu dutela salatu du Sarek. Elkarretaratzera deitu du asteazkenerako, Bilbon.\nEpaileak behin-behinean eten du Eba Blancoren izendapena\nEAko idazkari nagusiaren izendapena baliorik gabe utzi du, kautelazko neurri gisa, gaiaren muinaz erabaki bitartean. Zuzendaritzak helegite bat jarriko du.\nEspainiako hauteskundeetako emaitzak apirilaren 28koekin alderatzeko aukera ematen du BERRIAren mapa interaktiboak, Hegoaldeko herri bakoitzean. Hasierako ikuspegian, parte hartzean izandako aldea ikus daiteke, eta alderdi bakoitzaren boto bilakaera agertzen da, indar politiko jakin bat hautatuz gero.\nAlderdi abertzaleak prest agertu dira Pedro Sanchezi gobernua osatzen laguntzeko\nEH Bilduk "demokratizazioa" jarri du gobernua osatzen laguntzeko baldintzatzat. EAJk, berriz, Sanchezek "ezkerreko akordio bat lortzea" lehenetsi du, eta Voxi "hesi bat jartzea" defendatu.\nPosta bidezko botoak\nPartida zabalik dago Bizkaian\nEspainiako Estatutik kanpoko botoak diputatu banaketa alda dezake oraindik. 4.500 boto daude jokoan, eta asteazkenetik aurrera zenbatuko dituzte.\nBel Pozueta: bidegabekeria sufritu dutenen ahotsa\nUltraeskuinaren igoerak lanbrotu du igo direnen poza\nArantxa Iraola - Eider Goenaga Lizaso\nEAJk eta EH Bilduk pozez baloratu dute bai bozetan bai eserlekuetan izandako igoera: inoizko emaitza onenak izan dituztela esan dute. Navarra Sumak nabarmendu du gailendu egin dela berriz, eta gainerako alderdien estrategiaren okerraz jardun du. Geroa Baik bozen ondorio txarrak deitoratu ditu, batik bat ultraeskuinak izan duen igoerarengatik\nA-10, eta orain zer?


Protokolo- edo ordezkaritza-gastuak dira toki-gobernuko kideek Ermuko Udala ordezkatzeko eginkizun publikoa betetzean nahitaez egiten dituzten gastuak, eta horregatik Ermuko Udalaren mesedetan edo bere erabilerarako egitea exijitzen da.\nHorrela, protokolo-gastutzat hartzen dira erakundeen zeremonia edo ospakizunengatik, beste administrazio publiko batzuetako agintarien bisita ofizialengatik sortutakoak eta horiek berekin dakartzaten gastuak, hala nola ekitaldi edo jaien, afari edo bazkarien, lore-sorta eta lore-apaingarrien, oroitzapenezko zein oparitarako liburuen, argazkien, Ermuko Udalez kanpoko pertsonen bidaia eta hotelen zerbitzuak edo gastuak.\nJarduera horiek erakunde-xedea izan beharko dute eta Ermuko Udalaren helburuekin derrigorrez lotutakoa, administrazio-espedientean frogatuta utzi beharko dena beti ere.\nOndorioz, ez dira protokolo-gastutzat hartuko “pertsona edo talde batekiko begirunea” erakusteari lotutako gastuak, pertsona edo talde hori sozialki oso estimatua izan arren, baina administrazio publikoaren helburuekin zerikusirik ez dutenak, hala nola tabako, likore, urtemuga pertsonal eta antzerakoen ondoriozko gastuak.\nProtokolo- edo ordezkaritza-gastuen kasu guztiak antolatze aldera, gastu horien honako sailkapena edo motak bereizi ditugu:\nErakunde-zeremoniak edo ospakizunak.\nBeste administrazio publiko batzuetako agintarien bisita ofizialak.\nEkitaldi, ospakizun eta jaien antolaketa.\nLore-sortak eta apaingarriak.\nLiburuak: oroitzapenezkoak edo oparitarako.\nUdalaz kanpoko pertsonen bidaiak eta hotelak.\nBazkari edo afariak, beste administrazio publiko batzuetako ordezkariekin.\nEginkizun publikoak betez beste pertsona batzuei ematen zaien protokolo- edo ordezkaritza-arreta.\nGastu horiek egiteko arrazoiak egiaztatzeko, protokolo-gastua sortu duen egintza edo ospakizunaren deskribapen zehatza egin beharko da, eta parte hartu duten pertsonen edo kasuan kasuko esku-hartzearen hartzaileen nortasun esplizitua adierazi, funts publiko horiek Udalaren mesedetan eta bere erabilerarako izan direla zalantzarik edo mesfidantzarik sor ez dadin.\nProtokolo- edo ordezkaritza-gastuak egin ahal izango dituzte alkateak, alkateorde eta zinegotzi ordezkariek, edota alkateak, bera ordezkatzeko edo egiten dituzten ekitaldiengatik, espresuki baimendutako kargudunek edo pertsonek.\nUdalbatzako kideen protokolo- edo ordezkaritza-gastu guztiak alkateak baimendu beharko ditu, eta horretarako Udalbatzako kide guztiek agiri bidez frogatu beharko dute gastua, berori egin baino lehen.\nUdal kontuhartzailetzari, bere eskurantzak betez, protokolo- eta ordezkaritza-gastuen frogagirien azterketa errazago gerta dakion, eta horiek gero udal web-ean argitaratu ahal izateko, protokolo- edo ordezkaritza-gastua egin duen Udalbatzako kideak kontzeptuka banakatu beharko du gastua horretarako prestatu den dokumentu normalizatuan, eman diren datuekin identifikatzeko moduan.\nZehatz-mehatz, ondorengo datuak jaso beharko ditu derrigorrez:\nIzen-abizenezko identifikazioa eta, behar denean, kasuan kasuko protokolo-arreta jaso duten pertsonen karguak.\nGastua bidezkotzen duen arrazoia.\nGastua sortu duen ekitaldi edo ospakizunaren deskribapen zehatza.\nGastu batek izan dezakeen protokolo-izaeraz aparte, espedientean betekizun horiek ez biltzeak, protokolo- eta ordezkaritza-gastuak frogatzeko arau honetan ezarritakoa ez betetzea eta horiek agiri bidez egiaztatu ezina suposatuko du, eta ondorioz kontuhartzailetzak kontrako txostena egin beharko du dagokion kudeatzaileak datu guztiak eman arte.\n2019-2023 legegintzaldiko protokolo- eta ordezkaritza gastuetarako dagoen gastu-muga eta partidak


Irekia Eusko Jaurlaritza - Gobierno Vasco :: Suteen ikerketa aztertuko da Polizia eta Larrialdietako Euskal Akademiaren Parez Pare jardunaldietako beste saio batean\nSuteen ikerketa aztertuko da Polizia eta…\n<img src="https://www.irekia.euskadi.eus/uploads/cover_photos/35480/original/NP-Parez_Pare_-_Incendios.JPG" style="max-width:100%" alt="" />\nJardunaldia bihar, azaroaren 17a, osteguna, egingo da Arkauten\nBatzuetan, suteak kausa naturalen ondorioz edo ustekabean sortzen diren ezbeharrak dira, baina beste batzuetan nahita eragindakoak dira, eta askotariko xede kriminalei erantzuten diete. Gertakari horien ondorioei erreparatuta, garrantzi handikoa da diziplina anitzeko ikuspegi batetik aztertzea.\nHelburu horrekin, Polizia eta Larrialdietako Euskal Akademiak bihar, azaroaren 17a, osteguna, Parez Pare jardunaldien barruan, suteak hainbat ikuspegitatik aztertzeko saioa egingo du. Saio horretan, beraz, zenbait diziplinatatik sortutako ekarpenak egingo dira.\nBatetik, zigor-arlotik, suteak Zigor Kodean nola araututa dauden aztertuko da, eta arreta berezia jarriko zaie Zigor Kodea aldatzen duen 1/2015 Legeak egindako aldaketei. Marta Sánchez Recio Gipuzkoako Bitartekaritza eta Ingurumen fiskalak ikuspegi juridikotik eta penaletik aztertuko du gaia.\nIkuspegi kriminologikotik, berriz, Bartzelonako Unibertsitate Autonomoko Matematika Saileko Rosario Delgado de la Torre andreak basoetako su-egileen profil kriminalean izan diren aurrerapenak azalduko ditu.\nJardunaldian, suteen aurrean jarduteko segurtasunarekin lotzen diren alderdiak ere jorratuko dira. Gai hori Carmelo Fernández Vicente Larrialdietako eta Hondamendietako Esku-hartzeetako eta Couselingeko unibertsitate-masterreko irakasleak jorratuko du.\nAmaitzeko, azken mahai-inguruan, suteen ikerketarekin lotzen diren alderdirik funtsezkoenak aztertuko dira, José Álava Polizia Nazionaleko Polizia Zientifikoko brigada-buruaren eskutik.\nMahai-inguruak Juan Carlos Gómez Calleja Ertzaintzaren Ikerketa Kriminalaren Alorreko Ingurumenaren eta Hirigintzaren kontrako Delituen Arloko buruak bideratuko ditu.\nNP-Parez_Pare_-_Incendios.JPG 3 MB (JPG)\nPolizia eta Larrialdietako Euskal Akademiaren 2016ko Parez Pare jardunaldietan era integralean landu dira «Adinekoen tratu txarrak»


'Gizalabak', irratitik paperera - Iruñerria - euskalerriairratia.eus\nMetropoli Forala Irrintzi Plaza Albistegia\nGizartea Politika Ekonomia Kultura Euskara Kirola Iritzia\nBarañain - Oltza Zendea Eguesibar Ezkabapea Hego Iruñerria Hiru Herri Iruñea Iruñerria Nafarroa\n'Gizalabak', irratitik paperera\nEuskalerria Irratia 2020-10-20 16:25\nAzken bi denboraldietan, astero, Bakarne Atxukarro Estomba kazetariak ezagutu behar diren emakumeen berri eman du Euskalerria Irratian. Orain papera dakartza, biografia horiek guztiak itzalpean ez geratzeko eta lau haizetara hedatzeko. Irratira bidaratuko du Gizalabak liburuarekin lortutako dirua.\nMarie Curie, Bixenta Mogel, Virginia Wolf, Kattalin Agirre, Greta Thunberg… Antzinako emakumeak, egungo emakumeak. Emakume bitxiak, emakume paregabeak. Azken bi denboraldietan, astero historian ekarpena egin duen emakume bat ekarri du irratira Bakarne Atxukarro Estomba kazetari eta idazleak. Egindako lana uhinetan gal ez dadin, liburu batean bildu ditu 2018ko irailetik 2020ko itxialdia ezarri arte egindakoak.\nMultimedia liburua da Gizalabak. QR kodeak ditu, testuak eta irratiko podcastak uztartuz. Amazon plataformaren bitartez, autoedizioan argitaratu du Gizalabak liburua. 15 euroan dago eskuragai, eta irabaziak irratira bideratuko ditu egileak.\nBakarne Atxukarro eta Izaskun Zubialdek egindako Sarerik gabe (Denonartean, 2017) liburuan du sorrera Irrintzi Plaza saioko Atxukarroren atalak. Euskal Herriko eta kanpoko beste hainbat emakumeren biografiak bildu zituzten liburuan, elkarrizketen bidez. Ideia irratira ekartzeko aukera proposatu zioten 2018an Bakarne Atxukarrori Irrintzi Plazako esatari Lohizune Amatria eta Reyes Ilintxetak. Erronka “zoragarria” iruditu zitzaion eta baiezkoa erantzun zuen segituan. Geroztik, astero, gizalaba bat izaten du hizpide Euskalerria Irratian.\nIratxe monasterioa 45, ezk. eskailera, 13. ezk.\n31011 Iruñea - Nafarroa\n(0034) 948 17 01 51


Begirale eta koordinatzaile tituluak lortzeko ikastaro trinkoak | El Diario Vasco\nBegirale eta koordinatzaile tituluak lortzeko ikastaro trinkoak\nHerriko udalekuetan, begiraleak jolasak dinamizatzen.\nAMAGOIA ZABALA Miércoles, 15 febrero 2017, 00:09\nGazte udal informazio txokoan, hau da Gaztelekuko atearen ondoan dagoen informazio gunean, gazteentzat zuzenduriko informazio interesgarri bat zintzilikatu du Gaztelekuko hezi-tzaileak, Aste Santuko oporretan begirale eta koordinatzaile tituluak ateratzeko aukerari buruzkoak hain zuzen.\nTitulu hauek, denbora oso gutxian atera daitezke ikastaro trinkoen bidez, baina aukera hauek Euskal Herritik kanpo daude eta non eta zein eskoletan lortu daitezken agertzen da. Titulu hauek, herrian edo beste herrietan aisialdi taldeek antolatzen dituzten udaleku, gabon-leku... irekietan lana egiteko aukera ematen du edo eta Aldundiak antolatzen dituen udaleku itxietan ere.\nInformazio guztia, informazio txokoan dago eta udaletxeko web atarian ere zintzilikatuko omen da. Udaletxeko kultura sailak, arlo hau bultzatzea nahi du eta lagun-tza ekonomikoak jasotzeko aukera egongo litzateke.\nGizarte sozialetan ditugun eskubideei buruzko hitzalida antolatu du EH Bilduk La Escuela Ciudadana se pone en marcha


Elkarrizketak - PostData - Part 2\nElkarrizketak - Page 2\n| Mikele Garro\n|Elkar, Elkarrizketak, Literatura\nAugustin Zubikarai beka irabazi zuen Lander Garrok iaz, eta lan amaitua dakarkigu orain: Faith izeneko nobela mardul bat, non gazte melankoliko baina errebelde batek, sakelak ametsez beterik, fede osoz egin beharko dion aurre atzetik datorkion marrazo erraldoiari. (Irakurri +)\nNatalia Ginzburgen Bertute txikiak euskarara ekarri du Irene Hurtado de Saratxok. Gaztetan, idazle hori deskubritu zuenean, zirrara berezia eragin zion, eta horregatik proposatu zion Alberdaniako editoreari itzulpena. Ertz andana duen testuaz orriek eskaini dezaketen tarteaz baino luze eta zabalago hitz egin daiteke itzultzailearekin. (Irakurri +)\n| Iñigo Azkona\nIrati Jimenez bere aita Edorta Jimenezekin\nIrati Jimenezek (Mundaka, 1977) berriki argitaratu du Ogia eta zirkua (Erein), Harkaitz Canoren Neguko zirkua narrazio bilduman oinarritutako saiakera literarioa. Bidaia bat proposatu digu idazleak: berezia, magikoa, intrigaz betea.\nOso modu magikoan sortu zen liburua hau, ia sukar-amets gisa.\nGaueko orduetan sortu zen, ohean, nire bikotekidea ondoan lo zegoela. Neguko zirkua hainbatetan irakurrita neukan, baina konturatu gabe nengoen ipuinez ipui errepikatu egiten zirela hainbat elementu, oso zehatzak. Jantziak, ogia, zirkua. Pentsatu nuen lehen ideia hori telefonoan apuntatzea, ohetik mugitu gabe, berriz lo hartzeko asmoz. Baina azkenean orduak eman nituen telefonoan gauzak apuntatzen, ezin lorik egin. Kontzientziaren ertzean arrakala bat zabaldu zen eta liburu baten barruan beste bat zegoela ikusi nuen. (Irakurri +)\n| Galder Izagirre\n|Elkar, Elkarrizketak, Literatura, Musika\nBertsolari, abeslari eta kantuen letren idazle. Hiru arlo horietan aritzen da Jon Maia Soria. Letragintzan egindako 30 urteko ibilbide oparoaren lagin bat Kantu bat gara disko-liburuan jaso du. Uzta horretako hainbat ale aukeratu ditu paperean argitaratzeko –tartean, Negu Gorriak, Ken Zazpi, Gozategi, Anari edota Garirentzat eginiko kanta ezagunak–, eta abesti horietako batzuen bertsioak biltzen dituen diskoarekin osatu du lana. Emaitza “epopeia sentimental bat” da, Xabier Amurizak hitzaurrean dioenez. (Irakurri +)